hotchpotch/miracl-hf-unified huggingface dataset:
ইন্দোনেশিয়া-পোল্যান্ড সম্পর্ক
ইন্দোনেশিয়া-পোল্যান্ড সম্পর্ক, ইন্দোনেশিয়া এবং পোল্যান্ড এর মাঝে বিদ্যমান দ্বিপাক্ষিক সম্পর্ককে নির্দেশ করে। পোল্যান্ডের রাজধানী ওয়ারশতে ইন্দোনেশিয়ার একটি স্থায়ী দূতাবাস রয়েছে। অপরদিকে ইন্দোনেশিয়ার রাজধানী জাকার্তায়, পোল্যান্ডের একটি স্থায়ী দূতাবাস রয়েছে। দুই দেশের পতাকার লাল এবং সাদা রঙের মিল ছাড়াও, দেশদুটির মাঝে আরও অনেক বিষয়ে মিল রয়েছে। সেগুলোর মাঝে রয়েছে, অভ্যুত্থান, স্বাধীনতার জন্য আন্দোলন, এবং জাতীয় ঐক্য বজায় রাখা।
উভয় দেশই বাণিজ্য, সংস্কৃতি এবং শিক্ষা খাতে সমন্বয় ও সাহায্য বৃদ্ধি করে, নিজেদের মধ্যকার দ্বিপাক্ষিক সম্পর্কের বিস্তৃতির ব্যাপারে একমত হয়েছে। এ ক্ষেত্রে প্রস্তাবিত পদ্ধতির, মধ্যে রয়েছে শিল্প প্রদর্শনীর আয়োজন, দুই দেশের মধ্যে শিক্ষার্থী বিনিময় এবং উচ্চশিক্ষার জন্য বৃত্তি প্রদান।
ইন্দোনেশিয়া এবং পোল্যান্ডের মধ্যকার ঐতিহাসিক সম্পর্ক ডাচ সাম্রাজ্য এর উপনিবেশ ডাচ ইস্ট ইন্ডিজ সময় থেকে বিদ্যমান। ১৯ শতকের সময় থেকে পোল্যান্ডের মানুষ ইস্ট ইন্দিজে যাওয়া শুরু করে।পোল্যান্ডের নাম থেকে, ইন্দোনেশিয়ার মেদান এর পোলোনিয়ার নামকরন করা হয়।১৮৭২ সালে, ব্যারন মিখালস্কি নামে এক পোল্যান্ডের প্রবাসী ব্যাক্তির জমিতে এই বিমানবন্দরটি প্রতিষ্ঠিত হয়। তিনি তাঁর মালিকানাধীন সেই জমির নাম রেখেছিলেন "পোলোনিয়া"। লাতিন ভাষায় পোল্যান্ডের নাম হল পোলোনিয়া।
১৯৫৫ সালে, দুই দেশের মধ্যে আনুষ্ঠানিকভাবে কূটনৈতিক সম্পর্ক স্থাপিত হয়।
১৯৫৯ সালে, ইন্দোনেশিয়ার প্রথম রাষ্ট্রপতি, সুকর্ণ রাষ্ট্রীয় সফরে পোল্যান্ড যান। এর ৪৪ বছর পর, ২০০৩ সালে তাঁর কন্যা এবং ইন্দোনেশিয়ার রাষ্ট্রপতি মেঘবতী সুকর্ণপুত্রী রাষ্ট্রীয় সফরে পোল্যান্ড যান।
১৯৬১ সালে পোল্যান্ডের রাষ্ট্রপতি, অ্যালেকজান্ডার জাওয়াদজকি, পোল্যান্ডের প্রথম রাষ্ট্রপতি হিসেবে ইন্দোনেশিয়া সফর করেন। পরবর্তীতে, ২০১০ সালে রাষ্ট্রপতি লেক ওয়ালেসা ইন্দোনেশিয়ায় রাষ্ট্রীয় সফর করেন।
এছাড়াও ২০১৩ সালের জানুয়ারি মাসে পোল্যান্ডের পার্লামেন্টের একটি প্রতিনিধিদল, ইন্দোনেশিয়া সফরে যান এবং সেখানে তাঁরা ইন্দোনেশিয়ার পার্লামেন্ট পরিদর্শন করেন ও ইন্দোনেশিয়ার পার্লামেন্টের প্রতিনিধিদলের সাথে বৈঠক করেন।
২০১১ সালে ইন্দোনেশিয়ায়, পোল্যান্ডের রপ্তানির পরিমাণ ছিল ১২১ মিলিয়ন (১২.১ কোটি) মার্কিন ডলারের। অপরদিকে, পোল্যান্ডে, ইন্দোনেশিয়ার রপ্তানির পরিমাণ ছিল ৭২০ মিলিয়ন (৭২ কোটি) মার্কিন ডলারের। অর্থাৎ এই দুই দেশের দ্বিপাক্ষিক বাণিজ্যের ভারসাম্য ব্যাপকভাবে ইন্দোনেশিয়ার পক্ষে ছিল।
ইন্দোনেশিয়ায়, পোল্যান্ডের প্রধান রপ্তানি পণ্য হল, যন্ত্রপাতি, সামরিক উপকরণ এবং অস্ত্র এবং রাসায়নিক দ্রব্য। অপরদিকে, পোল্যান্ডে, ইন্দোনেশিয়ার প্রধান রপ্তানি পণ্য হল কয়লা, টেক্সটাইল, কাঠের আসবাবপত্র, অপরিশোধিত পাম তেল এবং কৃষিজ পণ্য। সাধারণত ইন্দোনেশীয় আসবাবপত্রগুলোকে পোল্যান্ডে সম্পূর্ণরূপে তৈরি করে ইউরোপের অন্যান্য দেশে পুনঃরপ্তানি করা হয়।
ইন্দোনেশিয়া-কুয়েত সম্পর্ক
ইন্দোনেশিয়া-কুয়েত সম্পর্ক, [[ইন্দোনেশিয়া এবং [[কুয়েত]] এর মাঝে বিদ্যমান [[দ্বিপাক্ষিক সম্পর্ক]]কে নির্দেশ করে। এছাড়াও এই দুই দেশের মধ্যকার ঐতিহাসিক সম্পর্কেও নির্দেশ করে। ১৯৬৮ সালের ২৮ ফেব্রুয়ারি, ইন্দোনেশিয়া ও কুয়েতের মধ্যে আনুষ্ঠানিকভাবে কূটনৈতিক সম্পর্ক স্থাপিত হয়। 
উভয় দেশই [[দেশ অনুসারে মুসলমান জনসংখ্যার তালিকা|মুসলিমপ্রধান]] দেশ। একই সাথে উভয় দেশের রাষ্ট্রধর্মই [[ইসলাম]]। তাই উভয় দেশই বিভিন্ন বাধা সত্ত্বেও ইসলামিক বিভিন্ন প্রকল্প বাস্তবায়নের মাধ্যমে ইসলামের প্রসার ঘটাতে আগ্রহী। ধর্মের মিলের কারণেই অধিকাংশ ক্ষেত্রেই, উভয় দেশের চিন্তাধারায় মিল পাওয়া যায়। এছাড়াও দুই দেশের মধ্যকার সম্পর্কে অর্থনীতি এবং বাণিজ্য খাতকেই প্রধানত গুরুত্ব দেয়া হয়। গুরুত্ব পাওয়া খাতগুলোর মধ্যে রয়েছে শক্তি (তেল) এবং মানবসম্পদ রপ্তানি।
ইন্দোনেশিয়ার রাজধানী [[জাকার্তা]]য়, কুয়েতের একটি স্থায়ী দূতাবাস রয়েছে। অপরদিকে, কুয়েতের রাজধানী [[কুয়েত সিটি]]তে ইন্দোনেশিয়ার একটি স্থায়ী দূতাবাস রয়েছে। উভয় দেশই বিভিন্ন বহুমাত্রিক আন্তর্জাতিক সংস্থা যেমন: [[জোট-নিরপেক্ষ আন্দোলন]] (ন্যাম), [[অর্গানাইজেশন অব ইসলামিক কোঅপারেশন]] (ওআইসি) এর সদস্য।
২০০৬ সালের ২৯-৩০ এপ্রিল, [[ইন্দোনেশিয়ার রাষ্ট্রপতি]], [[সুসিলো বামবাং ইয়ুধনো]], কুয়েতের প্রধানমন্ত্রীর আমন্ত্রণে এক রাষ্ট্রীয় সফরে কুয়েতে যান। পরবর্তীতে, ২০০৭ সালের ৩০ মে হতে ১ জুন পর্যন্ত, [[কুয়েতের প্রধানমন্ত্রী]], [[মোহাম্মদ আল-আহমেদ আল-সাবাহ]], ইন্দোনেশিয়ার রাষ্ট্রপতির আমন্ত্রণে এক রাষ্ট্রীয় সফরে ইন্দোনেশিয়া যান। তাঁর সেই সফরের সময় দুই দেশের সরকারের মাঝে বেশ কয়েকটি চুক্তি সাক্ষরিত হয়।
কুয়েতে, ইন্দোনেশিয়ার প্রধান রপ্তানি পণ্যের মধ্যে রয়েছে, কাগজ, প্লাইউড, সিমেন্ট, রাবার, চারকোল, খাদ্যদ্রব্য, আসবাবপত্র, সিরামিক, বৈদ্যুতিক যন্ত্রপাতি, দালানের উপকরণ, রান্নাঘরের উপকরণ, গৃহস্থালির সামগ্রী প্রভৃতি। অপরদিকে ইন্দোনেশিয়ায় কুয়েতের রপ্তানি পণ্যের মধ্যে প্রধান হল তেল এবং তেল উপজাত পণ্য; যেমন: ইথিলিন, পলিমার ইত্যাদি। তবে এছাড়াও কুয়েত, বিভিন্ন চামড়াজাত পণ্য, বস্তা এবং ব্যাগ ইন্দোনেশিয়ায় রপ্তানি করে। ২০১০ সালে দুই দেশের মধ্যকার দ্বিপাক্ষিক বাণিজ্যের পরিমাণ ছিল ১.৪৭ বিলিয়ন (১৪৭ কোটি) [[মার্কিন ডলার|মার্কিন ডলারের]]
এর পাশাপাশি, কুয়েত ইন্দোনেশিয়ায়, ৭ বিলিয়ন (৭০০ কোটি) মার্কিন ডলার মূল্যের একটি তেল শোধনাগার নির্মাণে আগ্রহ প্রকাশ করেছে।
২০১২ সালে, কুয়েতে প্রায় ১৬,৭৫৪ জন ইন্দোনেশিয়ার প্রবাসী শ্রমিক কাজ করছিলেন। এর মধ্যে ১,৯৮২ জন ছিলেন দক্ষ শ্রমিক এবং তাঁরা তাঁদের দক্ষতা অনুযায়ী বিভিন্ন পেশাদার পদে কাজ করছিলেন। অপরদিকে বাকি ১৪,৫৯২ জন শ্রমিক ছিলেন অদক্ষ এবং তাঁরা মূলত গৃহকর্মী হিসেবে কাজ করছিলেন।
২০১৩ সালে, কুয়েতে আরও ২০০০ পেশাদার চাকুরিতে পদ খালি ছিল এবং সেগুলোর জন্য ইন্দোনেশীয় শ্রমিকদের প্রস্তাব দেয়া হয়েছিল।
[[বিষয়শ্রেণী:দ্বিপাক্ষিক সম্পর্ক]]
[[বিষয়শ্রেণী:ইন্দোনেশিয়ার দ্বিপাক্ষিক সম্পর্ক]]
[[বিষয়শ্রেণী:কুয়েতের দ্বিপাক্ষিক সম্পর্ক]]
[[বিষয়শ্রেণী:ইন্দোনেশিয়া-কুয়েত সম্পর্ক]]
অপূর্ব সেনগুপ্ত
লেফটেন্যান্ট জেনারেল অপূর্ব কুমার সেনগুপ্ত (; জন্ম: ৩ আগস্ট, ১৯৩৮ - মৃত্যু: ১৪ সেপ্টেম্বর, ২০১৩) উত্তরপ্রদেশের লক্ষ্ণৌ এলাকায় জন্মগ্রহণকারী বিশিষ্ট ভারতীয় সেনা কর্মকর্তা ও আন্তর্জাতিক ক্রিকেট তারকা ছিলেন। ভারত ক্রিকেট দলের পক্ষে ১৯৫৯ সালে একটিমাত্র টেস্টে অংশগ্রহণের সুযোগ লাভ করেন অপূর্ব সেনগুপ্ত। দলে তিনি মূলতঃ অল-রাউন্ডারের দায়িত্ব পালন করতেন। ডানহাতে ব্যাটিংয়ের পাশাপাশি লেগ-ব্রেক গুগলি বোলিংয়ে পারদর্শীতা দেখিয়েছেন তিনি।
সেনগুপ্ত বেশ ভালোমানের অল-রাউন্ডার, ডানহাতি উদ্বোধনী ব্যাটসম্যান, লেগ-ব্রেক ও গুগলি বোলার এবং স্লিপ ফিল্ডার হিসেবে সুনাম কুড়িয়েছেন। ঐ মৌসুমের শুরুতে ওয়েস্ট ইন্ডিজের বিপক্ষে প্রথম-শ্রেণীর ক্রিকেটে অভিষেক ঘটে তাঁর। সার্ভিসেস দলের সদস্যরূপে তিনি ৩২ ও অপরাজিত ১০০ রান তুলেছিলেন। দুই মাস পর রঞ্জি ট্রফিতে প্রথমবারের মতো খেলে দিল্লির বিপক্ষে ৬/৩২ লাভ করেন। এ দুটি ফলাফলই টেস্ট খেলায় অংশগ্রহণের জন্য দল নির্বাচকমণ্ডলী কর্তৃক আহুত হন তিনি। এরপর তিনি পরবর্তী দশ বছর প্রথম-শ্রেণীর ক্রিকেটে অংশগ্রহণ অব্যাহত রাখেন।
১৯৫৯-৬০ মৌসুমের রঞ্জি ট্রফি প্রতিযোগিতার সেমি-ফাইনালে বোম্বের বিপক্ষে আরেকটি শতক হাঁকিয়েছিলেন। অপরাজিত ১৪৬ রানের মনোজ্ঞ শতরান করেন অপূর্ব সেনগুপ্ত।
এ. কে. সেনগুপ্তের টেস্ট ক্রিকেটে অংশগ্রহণ ভারতীয় ক্রিকেটের মাঝামাঝি সময়ে বড় ধরনের বিতর্কের সৃষ্টি করে। ১৯৫৮-৫৯ মৌসুমে সফরকারী ওয়েস্ট ইন্ডিজের বিপক্ষে মাদ্রাজ টেস্ট শুরুর কয়েকদিন পূর্বে গুলাম আহমেদ আন্তর্জাতিক ক্রিকেট থেকে তাঁর অবসরের কথা ঘোষণা করেন। আঘাতের কারণে বিজয় মাঞ্জরেকার ঐ টেস্ট থেকে বাদ পড়েন। এ পরিস্থিতিতে জসু প্যাটেল, এ. জি. কৃপাল সিং, মনোহর হারিদকর ও সেনগুপ্ত - প্রত্যেকেই খেলার দাবীদার হন। অধিনায়ক পলি উমরিগড় হারিদকরকে পেতে চাইলেন। তবে, বিসিসিআই সভাপতি প্যাটেলকে অন্তর্ভূক্ত করলে খেলা শুরুর পূর্ব-রাত্রে উমরিগড় পদত্যাগ করেন। শেষ পর্যন্ত সেনগুপ্ত ও কৃপাল সিং খেলার জন্য বিবেচিত হন। সেনগুপ্ত ১ ও ৮ রান তুলে যথাক্রমে ওয়েস হল ও রয় গিলক্রিস্টের বলে আউট হন।
ভারতীয় সেনাবাহিনীতে কর্মকর্তা হিসেবে চাকুরী করেন। এ সময় তিনি পিভিএসএম ও এভিএসএম পদবীতে ভূষিত হন। তিন তারকা বিশিষ্ট লেফটেন্যান্ট জেনারেল স্তরে উপনীত হন তিনি। ওয়াশিংটন ডিসিতে অবস্থান করে মার্কিন যুক্তরাষ্ট্র ও কানাডায় প্রতিরক্ষাবিষয়ক সহ-দূতরূপে কাজ করেন।
ভারতীয় সেনাবাহিনী থেকে অবসর নেয়ার পর স্বীয় স্ত্রী মীনা সেনগুপ্তাকে নিয়ে নতুন দিল্লিতে অবস্থান করেন। অমিতাভ ও সুরজিৎ সেনগুপ্ত নামীয় দুই সন্তান রয়েছে তাঁদের। ১৪ সেপ্টেম্বর, ২০১৩ তারিখে নতুন দিল্লিতে তাঁর দেহাবসান ঘটে।
ইন্দোনেশিয়া-সেনেগাল সম্পর্ক
ইন্দোনেশিয়া-সেনেগাল সম্পর্ক, ইন্দোনেশিয়া এবং সেনেগাল এর মাঝে বিদ্যমান দ্বিপাক্ষিক সম্পর্ক এবং কূটনৈতিক সম্পর্ককে নির্দেশ করে। একইসাথে দুই দেশের মধ্যে অতীতকাল থেকে চলে আসা, ঐতিহাসিক সম্পর্ককেও নির্দেশ করে। ১৯৮০ সালের ৩ অক্টোবর, দুই দেশের সরকারের মধ্যে আনুষ্ঠানিকভাবে কূটনৈতিক সম্পর্ক স্থাপিত হয়। পশ্চিম আফ্রিকার বাজারে প্রতিষ্ঠা লাভ করার জন্য ইন্দোনেশিয়ার পরিকল্পনা রয়েছে। আর এই ক্ষেত্রে, সেনেগালকে ইন্দোনেশিয়া পশ্চিম আফ্রিকার বাজারের প্রবেশদ্বার হিসেবে বিবেচনা করে। এছাড়াও সেনেগালে রয়েছে সম্ভাবনাময় বাজার, যা ইন্দোনেশিয়ার জনু অত্যন্ত লাভজনক। তাই সকল দিক বিবেচনায় নিয়ে, ইন্দোনেশিয়া সেনেগালকে তাঁদের গুরুত্বপূর্ণ এবং কৌশলগত অংশীদার বলে মনে করে।
সেনেগালের রাজধানী ডাকারে ইন্দোনেশিয়ার একটি স্থায়ী দূতাবাস রয়েছে। ১৯৮২ সালে, ইন্দোনেশিয়ার এই দূতাবাস স্থাপিত হয়। কিন্তু ইন্দোনেশিয়ায়, সেনেগালের কোন দূতাবাস নেই। মালয়েশিয়ার রাজধানী কুয়ালালামপুরে অবস্থিত সেনেগাল দূতাবাসের মাধ্যমেই, সেনেগাল ইন্দোনেশিয়ার সাথে সম্পর্কিত কূটনৈতিক এবং অন্যান্য কার্যক্রম সম্পন্ন করে থাকে।
ঔপনিবেশিক শাসন চলাকালীন সময়েই, ১৯২৭ সালের ফেব্রুয়ারি মাসে, লিওপোল্ড সেইডার সেনঘোর এবং মোহাম্মদ হাত্তা, ব্রাসেলসে অনুষ্ঠিত ঔপনিবেশিক শাসন এবং এর নিপীড়নের বিরুদ্ধে কংগ্রেসে অংশগ্রহণ করেন। এই সম্মেলনকে, ১৯৫৫ সালে ইন্দোনেশিয়া বান্দুং -এ এশিয়ান-আফ্রিকান সম্মেলন এর ভিত্তি হিসেবে বিবেচনা করা হয়।
সেনঘোর পরবর্তীতে বলেন, রেনেসাঁর পর, ১৯৫৫ সালের বান্দুং সম্মেলনই ছিল সবচেয়ে গুরুত্বপূর্ণ।.
১৯৫৯ সালে ইন্দোনেশিয়ার রাষ্ট্রপতি সুকর্ণ, রাষ্ট্রীয় সফরে সেনেগাল যান। যদিও সেনেগাল তখনও স্বাধীনতা লাভ করতে পারে নি।
২০১৩ সালের ৩১ অক্টোবর থেকে ১ নভেম্বর, ইন্দোনেশিয়া, তাঁদের নিজেদের পণ্যের প্রসার ঘটানোর জন্য সেনেগাল এবং গাম্বিয়ায় বাণিজ্য মিশন চালু করে। এই মিশনের সময়ে অন্তত ৭ লক্ষ মার্কিন ডলারের পণ্য কেনাবেচা হয়।
সেনেগাল সম্প্রতি ইন্দোনেশিয়ার রাষ্ট্রীয় উড়োজাহাজ নির্মাতা প্রতিষ্ঠান পিটি দিরগানতারা এর কাছ থেকে দুটি সিএন-২৩৫-২২০ মডেলের বিমান ক্রয়ের আগ্রহ প্রকাশ করেছে।
২০১২ সালে দুই দেশের মধ্যকার দ্বিপাক্ষিক বাণিজ্যের পরিমাণ ছিল ৪৬.১ মিলিয়ন (৪.৬১ কোটি) মার্কিন ডলারের। যদিও এই দুই দেশের বাণিজ্যে ব্যাপক বাণিজ্য ঘাটতি রয়েছে এবং বাণিজ্যের ভারসাম্য ব্যাপকভাবে ইন্দোনেশিয়ার পক্ষে রয়েছে। ২০১২ সালেই, সেনেগালে, ইন্দোনেশিয়ার রপ্তানির পরিমাণ ছিল ৪৩ মিলিয়ন (৪.৩ কোটি) মার্কিন ডলারের। সেনেগালে, ইন্দোনেশিয়ার উল্লেখযোগ্য রপ্তানি পণ্য হল যন্ত্রপাতি, রাসায়নিক দ্রব্য, গার্মেন্টস, প্রাণীজ এবং উদ্ভিজ্জ তেল প্রভৃতি।
ইন্দোনেশিয়া, অর্থনৈতিক ও বাণিজ্যিক, কারিগরি এবং কৃষি খাতে সেনেগালের সাথে সমন্বয় বৃদ্ধির অঙ্গীকার করেছে। এছাড়াও আরও কয়েকটি সম্ভাবনাময় খাতের ব্যাপারে ইন্দোনেশিয়া তাঁদের আকাংখা প্রকাশ করেছে। খাতগুলো হল, অবকাঠামো, শিল্প, স্বাস্থ্য এবং সংস্কৃতি।
ইউক্রেন-ইন্দোনেশিয়া সম্পর্ক
ইউক্রেন-ইন্দোনেশিয়া সম্পর্ক, ইন্দোনেশিয়া এবং ইউক্রেন এর মধ্যকার দ্বিপাক্ষিক সম্পর্ককে নির্দেশ করে। ইউক্রেনের রাজধানী কিয়েভে ইন্দোনেশিয়ার স্থায়ী দূতাবাস রয়েছে। ইউক্রেনে অবস্থিত এই দূতাবাসের মাধ্যমেই, ইন্দোনেশিয়া, আর্মেনিয়া এবং জর্জিয়া সংশ্লিষ্ট কূটনৈতিক বিষয়াবলী এবং কার্যক্রম সম্পন্ন করে থাকে। অপরদিকে ইন্দোনেশিয়ার রাজধানী জাকার্তায় ইউক্রেনের একটি স্থায়ী দূতাবাস রয়েছে। উভয় দেশই ক্রীড়া, পর্যটন, মহাকাশ প্রযুক্তি ও অনুসন্ধান, সামরিক খাত, ভারী শিল্প প্রভৃতি খাতে, নিজেদের মধ্যে সমন্বয় বৃদ্ধি করার ব্যাপারে একমত হয়েছে। এছাড়াও অর্থনীতি এবং বাণিজ্য খাতে সমন্বয় বৃদ্ধি এবং বিভিন্ন আন্তর্জাতিক সংস্থার মধ্যে নিজেদের সমন্বয় প্রতিষ্ঠার ব্যাপারেও দেশ দুটি একমত হয়েছে।
ইউক্রেন পূর্বে সোভিয়েত ইউনিয়ন এর অন্তর্ভুক্ত ছিল। ১৯৯১ সালের ২৪ আগস্ট ইউক্রেনের পার্লামেন্ট একটি সাংবিধানিক প্রস্তাব অনুমোদন এবং গ্রহণ করে। যেই প্রস্তাবে সোভিয়েত ইউনিয়ন ভেঙ্গে ইউক্রেনের স্বাধীনতার ঘোষণা ছিল। পরবর্তীতে, ১৯৯১ সালের ২৬ ডিসেম্বর সোভিয়েত ইউনিয়ন ভেঙ্গে যায় এবং রাশিয়া ও ইউক্রেনসহ মোট ১৫ টি পৃথক স্বাধীন রাষ্ট্রের সৃষ্টি হয়। ইউক্রেন প্রতিষ্ঠার পর অতি সত্বর, ১৯৯১ সালের ২৮ ডিসেম্বর, ইন্দোনেশিয়া ইউক্রেনের স্বাধীনতার স্বীকৃতি দান করে। তবে এই দুই দেশের মধ্যে কূটনৈতিক সম্পর্ক স্থাপনের জন্য আরও কিছুদিন সময় লাগে। ১৯৯২ সালের ৬ জুন এই দুই দেশের মধ্যে আনুষ্ঠানিকভাবে কূটনৈতিক সম্পর্ক স্থাপিত হয়।
পরে, ১৯৯৪ সালে কিয়েভে, ইন্দোনেশিয়া, তাঁদের দূতাবাস স্থাপন করে। এর ২ বছর পর ১৯৯৬ সালে, জাকার্তায়, ইউক্রেন নিজেদের দূতাবাস চালু করে।
২০১১ সালে, এই দুই দেশের মধ্যকার দ্বিপাক্ষিক বাণিজ্যের পরিমাণ ছিল ১.২৭ বিলিয়ন (১২৭ কোটি) মার্কিন ডলারের। যা পরবর্তী বছর, ২০১২ সালে বেড়ে হয় ১.৩২ মিলিয়ন (১৩২ কোটি) মার্কিন ডলার। এই দুই দেশের মধ্যকার বাণিজ্যের ভারসাম্য ইউক্রেনের পক্ষে রয়েছে। ২০১২ সালে, ইউক্রেনে, ইন্দোনেশিয়ার রপ্তানি আয় ছিল, ৫৪৮.৯ মিলিয়ন (৫৪.৮৯ কোটি) মার্কিন ডলার। অপরদিকে, ইন্দোনেশিয়ায়, ইউক্রেনের রপ্তানি আয় ছিল ৭৭৪.১ মিলিয়ন (৭৭.৪১ কোটি) মার্কিন ডলার।
ইউক্রেনে, ইন্দোনেশিয়ার প্রধান রপ্তানি পণ্যের মধ্যে রয়েছে পাম তেল, নিকেল, প্রাকৃতিক রাবার, কাগজ, কফি, চা, প্লাস্টিক, মশলা, বৈদ্যুতিক যন্ত্রপাতি, টেক্সটাইল, আসবাবপত্র প্রভৃতি। অপরদিকে, ইন্দোনেশিয়ায়, ইউক্রেনের প্রধান রপ্তানি পণ্য হল, দুধ, চিনি, আটা, লৌহজাত পণ্য, অস্ত্র, গান পাউডার প্রভৃতি, ইউক্রেনে পণ্য রপ্তানির ক্ষেত্রে, আসিয়ান জোটভুক্ত দেশের মধ্যে ইন্দোনেশিয়ার রপ্তানি আয় সর্বোচ্চ।
পঞ্চক্রোশী ইউনিয়ন
পঞ্চক্রোশী উল্লাপাড়া উপজেলায় অবস্থিত একটি ইউনিয়ন।
পঞ্চক্রোশী উল্লাপাড়া উপজেলায় অবস্থিত একটি ইউনিয়ন। এটি উপজেলার সবচেয়ে পূর্বে অবস্থিত। এর দক্ষিণে সলপ ইউনিয়ন। দক্ষিন পশ্চিমে উল্লাপাড়া পৌরসভা, পশ্চিমে উল্লাপাড়া পৌরসভা, উত্তর-পশ্চিমে বড়হর ইউনিয়ন। উত্তরে বড়হড় ইউনিয়ন ও কামারখন্ড উপজেলা। পূর্বে রায় কামারখন্ড উপজেলার দৌলতপুর, পূর্ব-দক্ষিনে রায় দৌলতপুর ইউনিয়ন ও সলপ ইউনিয়ন।
এই ইউনিয়নে ১৩ টি মৌজা ও ২৫ টি গ্রাম আছে।
ইন্দোনেশিয়া-সলোমন দ্বীপপুঞ্জ সম্পর্ক
ইন্দোনেশিয়া-সলোমন দ্বীপপুঞ্জ সম্পর্ক, ইন্দোনেশিয়া এবং সলোমন দ্বীপপুঞ্জ এর মাঝে বিদ্যমান দ্বিপাক্ষিক কূটনৈতিক সম্পর্ককে নির্দেশ করে। ইন্দোনেশিয়ার রাজধানী জাকার্তায় সলোমন দ্বীপপুঞ্জ এর একটি স্থায়ী দূতাবাস রয়েছে। দুই দেশের মাঝে আরও আগে থেকেই কূটনৈতিক সম্পর্ক থাকলেও, ২০১৪ সালের আগস্ট মাসে ইন্দোনেশিয়ায় সলোমন দ্বীপপুঞ্জ এর এই দূতাবাস স্থাপিত হয়। ইন্দোনেশিয়ায় সলোমন দ্বীপপুঞ্জ এর স্থায়ী দূতাবাস থাকলেও, সলোমন দ্বীপপুঞ্জে, ইন্দোনেশিয়ার কোন স্থায়ী দূতাবাস বা কনস্যুলেট নেই। পোর্ট মোরেসবি তে অবস্থিত ইন্দোনেশিয়ার দূতাবাসের নিকটেই, সলোমন দ্বীপপুঞ্জ সম্পর্কিত কূটনৈতিক দায়িত্ব ন্যস্ত রয়েছে এবং পোর্ট মোরেসবি তে অবস্থিত ইন্দোনেশিয়ার এই দূতাবাসের মাধ্যমেই, ইন্দোনেশিয়া, সলোমন দ্বীপপুঞ্জ সম্পর্কিত কূটনৈতিক এবং অন্যান্য কার্যক্রম সম্পন্ন করে।
প্রশান্ত মহাসাগরীয় দেশগুলোর জন্য ইন্দোনেশিয়া একটি সম্ভাবনাময় সত্ত্বা। কারণ আসিয়ান এবং এশীয় অঞ্চলের বাণিজ্যে প্রবেশ এবং শক্ত অবস্থান গঠনের জন্য ইন্দোনেশিয়া ভৌগলিকভাবে অত্যন্ত গুরুত্বপূর্ণ, অন্য কথায় এই অঞ্চলের প্রবেশদ্বার।আবার একইভাবে ইন্দোনেশিয়া প্রশান্ত মহাসাগরীয় অঞ্চলে প্রভাব বিস্তারে আগ্রহী, যার জন্য সলোমন দ্বীপপুঞ্জ একটি সম্ভাবনাময় দেশ।
উভয় দেশই মেলানেশিয়ান স্পিয়ারহেড গ্রুপ (এমএসজি) এর সদস্য
২০১৩ সালে আগস্ট মাসে সলোমন দ্বীপপুঞ্জের প্রধানমন্ত্রী, গর্ডন ডারসি লিলো এক রাষ্ট্রীয় সফরে ইন্দোনেশিয়ায় যান। সেই সফরে তিনি ইন্দোনেশিয়ার রাষ্ট্রপতি, সুসিলো বামবাং ইয়ুধনো এর সাথে বৈঠক করেন। গর্ডন ডারসি লিলো হলেন, ইন্দোনেশিয়ায় রাষ্ট্রীয় সফরে যাওয়া সলোমন দ্বীপপুঞ্জ এর প্রথম প্রধানমন্ত্রী।
২০১২ সালে, দুই দেশের মধ্যকার দ্বিপাক্ষিক বাণিজ্যের বার্ষিক প্রবৃদ্ধি ছিল ১৭.২৮ শতাংশ। ২০১২ সালেই, এই দুই দেশের মধ্যকার বাণিজ্যের পরিমাণ ছিল ১৫.৮৮ মিলিয়ন (১.৫৮৮ কোটি) মার্কিন ডলার। তবে, এই দুই দেশের দ্বিপাক্ষিক বাণিজ্যে ব্যাপক বাণিজ্য ঘাটতি রয়েছে এবং প্রতিবছরই বাণিজ্য ভারসাম্য ইন্দোনেশিয়ার পক্ষে থাকে। ২০১২ সালে দুই দেশের বাণিজ্যে, ইন্দোনেশিয়ার পক্ষে উদ্বৃত্তের পরিমাণ ছিল ৯.১ মিলিয়ন (৯১ লক্ষ) মার্কিন ডলার। শক্তি, মৎস্য চাষ, উন্নয়নে এবং সংস্কৃত প্রভৃতি ক্ষেত্রে, সলোমন দ্বীপপুঞ্জ, ইন্দোনেশিয়ার সাথে কাজ করে।
২০১৬ সালে এই দুই দেশের মধ্যকার দ্বিপাক্ষিক সম্পর্কের অবনতি ঘটে। জাতিসংঘ সাধারণ পরিষদ এর সাধারণ সভায়, সলোমন দ্বীপপুঞ্জ এর প্রধানমন্ত্রী মনাসসেহ সোগাভারে, ইন্দোনেশিয়া নিয়ন্ত্রিত পাপুয়া প্রদেশ এবং পশ্চিম পাপুয়া প্রদেশ এ মানবাধিকার লঙ্ঘনের অভিযোগ তোলেন। একই সাথে তিনি উক্ত প্রদেশগুলোর স্বাধীনতার দাবি তোলেন। ভানুয়াতু, নাউরু, মার্শাল দ্বীপপুঞ্জ, টুভালু এবং টোংগা এর সাথে মিলে সলোমন দ্বীপপুঞ্জ এই প্রস্তাব তোলে। এর ফলে দুই দেশের মধ্যকার সম্পর্কের অবনতি ঘটে।
তবে ইন্দোনেশিয়া এই অভিযোগ প্রত্যাখ্যান করে এবং উপরোক্ত অভিযোগকারী দেশগুলোর বিরুদ্ধে ইন্দোনেশিয়ার অভ্যন্তরীণ বিষয় এবং সার্বোভৌমত্ব এর উপর হস্তক্ষেপ করার অভিযোগ তোলে। এছাড়াও ইন্দোনেশিয়া মনে করে সলোমন দ্বীপপুঞ্জ এর এই বিবৃতি রাজনৈতিক উদ্দেশ্যপ্রণোদিত এবং ইন্দোনেশিয়ার বিচ্ছিনতাবাদী দলের সমর্থনের জন্য করা হয়েছে। ইন্দোনেশিয়া পরবর্তীতে সলোমন দ্বীপপুঞ্জ এবং ভানুয়াতুর নিজস্ব অভ্যন্তরীণ সমস্যার বিষয়টি তুলে, তা নিয়ে দেশ দুটিকে তিরস্কার করে।
শারমিন সুলতানা সুমি
শারমিন সুলতানা সুমি (সুমি নামে বেশি পরিচিত) হলেন একজন বাংলাদেশী সঙ্গীতশিল্পী। তিনি বাংলাদেশী জনপ্রিয় ব্যান্ড দল চিরকুট এর প্রধান গায়িকা।
শারমিন সুলতানা সুমি খুলনায় জন্মগ্রহন করেন। এরপর পড়াশোনা করতে ঢাকায় পাড়ি জমান। ভর্তি হন ঢাকা বিশ্ববিদ্যালয়ে এবং এখান থেকে পড়াশোনা সম্পন্ন করেন।
সুমি ২০০২ সালে চিরকুট ব্যান্ড গঠন করেন। চিরকুট ব্যান্ড এর প্রধান ভোকালিস্ট এর পাশাপাশি চিরকুট এর বেশিরভাগ গান ই সুমির লেখা এবং সুর করা। এছাড়াও তিনি অন্যান্য শিল্পিদের জন্য ও তিনি গান লেখেন, গান করেন, সুর করেন। টেলিভিশন, আয়নাবাজি চলচ্চিত্রে প্লেব্যাক সিঙ্গার হিসেবে সুমি বেশ আলোড়ন সৃষ্টি করেছেন।
সুমি বাংলা একাডেমী কর্তৃক অনন্যা শীর্ষ দশ পুরস্কার এ ভুষিত হন। সমাজে বিশেষ অবদানের জন্য বাংলা একাডেমী এর পক্ষ থেকে অনন্যা ম্যাগাজিন কর্তৃক সুমি সহ ১০ জনকে এই পুরস্কার প্রদান করা হয়। এছাড়াও তিনি ২০১৮ সালের ফিল্মফেয়ার এওয়ার্ড ইস্ট এর সেরা প্লেব্যাক সিঙ্গার এবং বেস্ট লিরিক্স এর জন্য নোমিনেশান পান।
রাব্বাহ
রাবওয়া (উর্দু, পাঞ্জাবি: ), অফিসিয়াল নাম চেনাব নগর (), পাকিস্তানের পাঞ্জাব প্রদেশের চিনিট জেলার একটি শহর। এটি চেনাব নদীর তীরে অবস্থিত। আহমদীয়া সম্প্রদায়ের প্রধান সদর দফতর এখানে অবস্থিত । ১৯৪৮ সালের ২০শে সেপ্টেম্বর থেকে আহমদীয়া সম্প্রদায়ের সদর দফতর গঠন করা হয়, যেখানে ১৯৪৭ সালে পাকিস্তান সৃষ্টি হওয়ার পর সম্প্রদায়টি ভারতের কাদিয়ান থেকে এটির সদর দপ্তর পাকিস্তানে স্থানান্তরিত করা হয়। ১৯৪৭ সালের আগস্ট মাসে পাকিস্তানের স্বাধীনতা অর্জনের পর আহমদীয়া খলিফাসহ সমাজের অন্যান্য বেশিরভাগ ভারতীয়ই নিজ দেশ থেকে চলে আসেন এবং রাবওয়ায় বসবাস শুরু করেন।। বর্তমানে সম্প্রদায়টির সদর দপ্তর প্রতিষ্ঠার জন্য বর্তমান সরকারের কাছ থেকে রাবওয়া এলাকাটি ইজারা নিয়েছেন।
ঐতিহাসিক দৃষ্টিকোণ থেকে, রাবওয়া হচ্ছে মুহাম্মদ বিন কাশিম সিন্ধু ও মুলতান জয় করে চিনাব নদী অতিক্রম করে কাশ্মির দিকে অগ্রসর হয়েছিলেন। 
এখানে আরবরা "চন্দ্রোদ" (যেটি সম্ভবত চিনিটের প্রাচীন নাম) হিন্দু রাজা বিরুদ্ধে যুদ্ধ করে জয়ী হয়। উক্ত যুদ্ধে ১০০ জনেরও বেশি সৈন্য নিহত হয় বর্তমান সময়ে সমাধিস্থলটি "শহীদদের কবরস্থান" নামে চিনিটের মধ্যে পরিচিতি লাভ করেছে।
রাবওয়া প্রতিষ্ঠার পূর্বে এলাকাটি অনুর্বর ছিল এবং "চক দিগিয়ান" নামে পরিচিত ছিল। অধিকাংশ কাদিয়ান সদস্যের অভিবাসনের পর জমিটি আহমদীয়া মুসলিম সম্প্রদায়ের কাছে ইজারা দেওয়া হয়েছিল এবং ভারতের পাঞ্জাবের অন্যান্য অংশকে পুরানো সদর দপ্তর থেকে নতুনভাবে পাকিস্তানে নির্মাণ করা হয়।
১৯৯৮ সালের ১৭ নভেম্বর তারিখে পাঞ্জাব বিধানসভা রাবওয়া নাম পরিবর্তন করার জন্য একটি রেজোলিউশন পেশ করে। পাঞ্জাব সরকার ১২ই ডিসেম্বর একটি বিজ্ঞপ্তি জারি করে যে, রাবওয়া শহরের নতুন নাম 'নবীন কাদিয়ান' তাত্ক্ষণিকভাবে রাখা হয়। ১৯৯৯ সালের ১৪ই ফেব্রুয়ারি তারিখে আরেকটি বিজ্ঞপ্তি জারি করা হয় যে, পূর্বের বিজ্ঞপ্তিটি স্থগিত করে নবীন কাদিয়ানকে থেকে 'চেনাব নগর' (যার অর্থ: চেনাবের শহর) নামে নামান্তর করা হয়। এছাড়াও অন্যান্য বিবেচিত নাম ছিল চক ডিগিয়ান, মোস্তফা আবেদ, সিদ্দিক আবেদ ইত্যাদি। রাব্বাহ এর নাম পরিবর্তন করার জন্য প্রণীত নীতিমালা পাঞ্জাব সংসদের একজন বেসরকারী সদস্যের ব্যবসা দিবসে সর্বসম্মতিক্রমে পাশ করা হয়। যাইহোক, ২৭৫ জন শক্তিশালী হাউস থেকে মাত্র ৬৭ জন সদস্য উপস্থিত ছিলেন। স্থানীয় জনগণের সাথে কোনরুপ পরামর্শ ছাড়া নামটি পরিবর্তন করা হয়েছিল। রাবওয়া একটি নাগরিক অধিকার সংগঠণ এই প্রস্তাবটিকে; "অসাংবিধানিক, অনৈতিক এবং সভ্য সমাজের সমস্ত নিয়মনীতির পরিপন্থী, যেটি অসহিষ্ণুতা, সংকীর্ণ অগ্রগতী এবং কপটতা সৃষ্টি করবে" বলে অভিহিত করে।
সুন্দরবন পূর্ব বন্যপ্রাণ অভয়ারণ্য
সুন্দরবন পূর্ব বন্যপ্রাণ অভয়ারণ্য () বাংলাদেশের বাগেরহাট জেলায় অবস্থিত একটি বন্যপ্রাণী অভয়ারণ্য। ২০১৭ সালের ২৯ জুন এটি প্রতিষ্ঠিত হয়। ১২২৯২০.৯০ হেক্টর জমি নিয়ে এই বন্যপ্রাণী অভয়ারণ্যটি গঠিত।
ইন্দোনেশিয়া-হাঙ্গেরি সম্পর্ক
ইন্দোনেশিয়া-হাঙ্গেরি সম্পর্ক, ইন্দোনেশিয়া এবং হাঙ্গেরি এর মাঝে বিদ্যমান দ্বিপাক্ষিক সম্পর্ককে নির্দেশ করে। ১৯৫৫ সালে এই দুই দেশের মধ্যে আনুষ্ঠানিকভাবে কূটনৈতিক সম্পর্ক স্থাপিত হয়। পরবর্তীতে ১৯৫৭ সালে ইন্দোনেশিয়ার রাজধানী জাকার্তায় হাঙ্গেরির দূতাবাস চালু হয়। হাঙ্গেরির "ইস্টার্ন ওপেনিং" নীতি, এবং ইন্দোনেশিয়ার রাজনৈতিক প্রভাব ও সম্ভাবনাময় বাজারের জন্য হাঙ্গেরি সবসময়ই ইন্দোনেশিয়াকে আসিয়ান এর অন্যতম প্রভাবশালী রাষ্ট্র হিসেবে বিবেচনা করে এসেছে। অপরদিকে, ইন্দোনেশিয়া হাঙ্গেরিকে সম্ভাবনাময় বাজার এবং একই সাথে মধ্য ইউরোপ এবং পূর্ব ইউরোপের কৌশলগত প্রবেশদ্বার হিসেবে বিবেচনা করে। 
জাকার্তায় হাঙ্গেরির দূতাবাস রয়েছে এবং বান্দুং ও ডেনপাসার এ হাঙ্গেরির কনস্যুলেট রয়েছে। অপরদিকে, হাঙ্গেরির রাজধানী বুদাপেস্টে ইন্দোনেশিয়ার একটি দূতাবাস রয়েছে।
২০০২ সালের সেপ্টেম্বর মাসে, ইন্দোনেশিয়ার রাষ্ট্রপতি, মেঘবতী সুকর্ণপুত্রী, রাষ্ট্রীয় সফরে হাঙ্গেরি যান। ২০০৫ সালের জুলাই মাসে পাল্টা সফরে হাঙ্গেরির প্রধানমন্ত্রী, ফেরেঙ্ক জিউরকসাইন, ইন্দোনেশিয়ায় রাষ্ট্রীয় সফরে যান।
আবার ২০১৩ সালের ৬-৭ মার্চ ইন্দোনেশিয়ার রাষ্ট্রপতি, সুসিলো বামবাং ইয়ুধনো, হাঙ্গেরিতে রাষ্ট্রীয় সফরে যান।
১৯৮৮ সালে হাঙ্গেরিয়ান-ইন্দোনেশিয়ান জয়েন্ট কমিশন অন বাইল্যাটারাল ইকোনমিক কো-অপারেশন (জেসিইসি) প্রতিষ্ঠিত হয়। এরপর থেকেই দুই দেশের মধ্যকার বাণিজ্যের পরিমাণ প্রতি বছরে বৃদ্ধি পেয়েছে। ১৯৯৩ সালে দুই দেশের মধ্যকার বাণিজ্যের পরিমাণ ছিল ৩৭ মিলিয়ন (৩.৭ কোটি) মার্কিন ডলার। যা, ২০১৩ সালে, বেড়ে দাঁড়িয়ে হয় ২১৬ মিলিয়ন (২১.৬ কোটি) মার্কিন ডলার। যদিও ২০০৪ সাল থেকে এই হার নিম্নমুখী হতে থাকে এবং ২০০৪, ২০০৫, ২০০৬, ২০০৭ সালে বাণিজ্যের পরিমাণ হয় যথাক্রমে ১২৬.৩ মিলিয়ন (১২.৬৩ কোটি), ১২৪.৮ মিলিয়ন (১২.৪৮ কোটি), ১০১.৯ মিলিয়ন (১০.১৯ কোটি) এবং ১১৪.৯ মিলিয়ন (১১.৪৯ কোটি) মার্কিন ডলার। 
তবে এরপর তা আবার বৃদ্ধি পেতে থাকে এবং ২০১০ সালে গিয়ে পরিমাণ দাঁড়ায় ২২০.৮৩ মিলিয়ন (২২.০৮৩ কোটি) মার্কিন ডলার এবং ২০১১ সালে গিয়ে দাঁড়ায় ৪৩৮.৩৪ মিলিয়ন (৪৩.৮৩৪ কোটি) মার্কিন ডলার। যদিও ইউরোপ জুড়ে অর্থনৈতিক মন্দার জন্য এই হারের আবার অবনতি হয় এবং ২০১২ সালে গিয়ে ১৮৩.৫ মিলিয়ন (১৮.৩৫ কোটি) মার্কিন ডলারে দাঁড়ায়। বর্তমানে পূর্ব এবং মধ্য ইউরোপের দেশগুলোর মধ্যে হাঙ্গেরি ইন্দোনেশিয়ার চতুর্থ বৃহত্তম বাণিজ্যিক অংশীদার।
হাঙ্গেরিতে, ইন্দোনেশিয়ার রপ্তানি পণ্যের মধ্যে প্রধানত রয়েছে; টেক্সটাইল, জুতা, পাম তেল, মশলা, চামড়া, প্লাস্টিক এবং হস্তশিল্প। অপরদিকে ইন্দোনেশিয়ায়, হাঙ্গেরির রপ্তানি পণ্যের মধ্যে রয়েছে; ঔষধ, রাসায়নিক দ্রব্য, বৈদ্যুতিক যন্ত্রপাতি এবং ভারী যন্ত্রপাতি।
১৯৯৯-২০০৯ সালের মধ্যে, ইন্দোনেশিয়ায়, হাঙ্গেরির বিনিয়োগের পরিমাণ ছিল ৪ লাখ মার্কিন ডলার, বর্তমানে যা বেড়ে দাঁড়িয়ে, ৫ লক্ষ ৯০ হাজার ডলারে উন্নীত হয়েছে। ৫ টি প্রকল্পের মাধ্যমে হাঙ্গেরি ইন্দোনেশিয়ায় বিনিয়োগ করছে।
বাণিজ্য এবং বিনিয়োগ বাদেও, শিক্ষা ও সাংস্কৃতিক বিনিময়, তথ্য, প্রকৌশল ও প্রযুক্তি, পরিবেশ, স্বাস্থ্য, পানি ব্যবস্থাপনা এর মত খাতেও এই দুই দেশের মধ্যকার দ্বিপাক্ষিক সম্পর্কের বিস্তৃতি ঘটেছে।
দিদার সার্বিক গ্রাম উন্নয়ন সমবায় সমিতি
দিদার সার্বিক গ্রাম উন্নয়ন সমবায় সমিতি হলো বাংলাদেশের একটি সমবায় ভিত্তিক জন-কল্যাণমূলক সংগঠন। মানব সেবায় অনন্য সাধারণ অবদানের জন্য ১৯৮৪ সালে এটিকে “পল্লী উন্নয়নে স্বাধীনতা পুরস্কার” প্রদান করা হয়।
গ্রামের চায়ের দোকানের মালিক মোহাম্মদ ইয়াছিন তার দোকানে আগত ৮ জন রিক্সা ও ভ্যান চালক মোঃ বেনু মিয়া, মোঃ নুরু মিয়া, মোঃ আতর আলী, মোঃ নিলু মিয়া, মোঃ চরু মিয়া, মোঃ অহিদ মিয়া, মোঃ আব্দুুল খালেক এবং মোঃ রফিক মিয়াকে নিয়ে "প্রত্যেক সদস্য প্রতিদিন ১ আনা করে জমা রাখাবে" - এই শর্তে ১৯৬০ সালে ৯ অক্টোবর তারিখে ৯ সদস্যবিশিষ্ট এই সমবায় সমিতিটির গোড় পত্তন করেন।
দরিদ্র জনগোষ্ঠীর সার্বিক অবস্থার উন্নয়নের ক্ষেত্রে অসাধারণ অবদানের জন্য ১৯৮৪ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় এই প্রতিষ্ঠানটিকে।
উল্লেখ, এই সমিতির উদ্যোক্তা এবং সভাপতি মোহাম্মদ ইয়াছিন নিজেও ১৯৯০ সালে পল্লী উন্নয়নে স্বাধীনতা পুরস্কার লাভ করেছেন।
মোহাম্মদ ইয়াছিন
মোহাম্মদ ইয়াছিন হলেন বাংলাদেশের একজন প্রখ্যাত সমবায় কর্মী। পল্লী উন্নয়নে অনন্য সাধারণ অবদানের জন্য ১৯৯০ সালে তাকে “পল্লী উন্নয়নে স্বাধীনতা পুরস্কার” প্রদান করা হয়।
সামাজিক নেতৃত্বের জন্য তিনি ১৯৮৮ সালে রামোন ম্যাগসেসে পুরস্কার লাভ করেন। পল্লী উন্নয়নে অসাধারণ অবদানের জন্য ১৯৯০ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
উল্লেখ, তার প্রতিষ্ঠিত দীদার সার্বিক গ্রাম উন্নয়ন সমবায় সমিতিও ১৯৮৪ সালে পল্লী উন্নয়নে স্বাধীনতা পুরস্কার লাভ করেছে।
জোহর প্রণালী
জোহর প্রণালী (তাবুরা স্ট্রেইট, স্ট্র্যাটস অফ জোহর, সেলাত জোহর, সেলাত তিব্রু এবং তিব্রু রিচ নামেও পরিচিত) দক্ষিণপূর্ব এশিয়ার একটি সিঙ্গাপুর এবং মূলভূখণ্ড মালয়েশিয়ার মধ্যে একটি আন্তর্জাতিক সংকীর্ণ প্রণালী।
প্রণালীটি মালয়েশীয় রাজ্য জোহরকে উত্তরে মূলভূমি মালে উপদ্বীপে পৃথক করে, দক্ষিণে সিঙ্গাপুর ও এর দ্বীপপুঞ্জ থেকে। এটি পশ্চিমে মালাক্কা প্রণালী এবং দক্ষিণ-পূর্বের সিঙ্গাপুর প্রণালীর সাথে সংযোগ স্থাপন করে। মালয়েশিয়ার উত্তর ও পূর্ব দিকের দিকের জোহর নদীটির মুখ ও বদ্বীপ। 
বর্তমানে প্রণালী অতিক্রম করে সেতু আছে। সেতুটি হল জোহর-সিঙ্গাপুর কসওয়ে। এটি সিঙ্গাপুর, জোহর বাহরু ও উডল্যান্ডের সাথে "দ্য কসওয়ে" নামে পরিচিত। মালয়েশিয়া-সিঙ্গাপুর দ্বিতীয় সংযোগ সেতু প্রণালী উপর আরও পশ্চিমে অবস্থিত, মালয়েশিয়ায় গেলং পটা এবং সিঙ্গাপুরের তুয়াসের সাথে সংযোগ স্থাপন করে। ২০০৩ সালে, মালয়েশিয়া বর্তমান কার্লেজের পরিবর্তে স্ট্রেইট জুড়ে একটি সেতু নির্মাণ করতে চেয়েছিল, তবে সিঙ্গাপুরের সাথে আলোচনার সফলতা ছিল না। পরিবর্তনের জন্য উল্লেখ করা প্রধান কারণ ছিল:
১| একটি সেতু প্রণালীর উভয় পক্ষের মধ্যে জল বিনামূল্যে প্রবাহ অনুমতি দেয় যে কৃত্রিমভাবে দুই আগে কভারে বিল্ডিং সঙ্গে কাটা ছিল (এই জাহাজ সিঙ্গাপুর পোর্ট বাইপাস করতে পারবেন)।
২| একটি সেতু জোহর বহর মধ্যে আরাম কমপ্লেশন সাহায্য করবে।
আগস্ট ২০০৩ সালে, মালয়েশিয়া ঘোষণা দেয় যে এটি একটি মৃদুভাবে ঢালু, বাঁকা সেতু নির্মাণের পরিকল্পনা নিয়ে এগিয়ে যাচ্ছে যা সিঙ্গাপুরের বর্তমান কার্লেজের অর্ধেকের সাথে যোগ দেবে। পরিকল্পনাগুলি রেল লাইনের জন্য একটি ঘুর্নন সেতু ছিল। যাইহোক, সেতু নির্মাণ পরিকল্পনা ২০০৬ হিসাবে বন্ধ বলা হয়েছে।
জোহর এর স্ট্রেইট মধ্যে খালি যা প্রধান উপনদী অন্তর্ভুক্ত:জোহর প্রণালী বরাবর দূষণ উল্লেখযোগ্য। ক্রসওয়ের উভয় দিকের ভূমি পুনঃনির্মাণ প্রকল্পগুলির কারণে এই এলাকা মালয়েশিয়া ও সিঙ্গাপুরের মধ্যে পরিবেশগত সংকটের একটি উৎস। প্রস্তাবিত হয়েছে যে চলমান ভূমি পুনঃনির্মাণ প্রকল্পগুলি মেরিটাইম সীমা, শিপিং লেইন, এবং মালয়েশিয়ার পার্শ্ববর্তী জল পারমাণবিক শক্তিধারা প্রভাবিত করতে পারে। পরিবেশগত প্রভাব মূল্যায়নগুলি অনুরোধ করা হয় যে কোনও পুনরুত্থান যেমন বন সিটি প্রকল্প হিসাবে করা হয়।
পুনঃপ্রতিষ্ঠা প্রকল্প ডুগং এর আবাসস্থল এবং খাদ্য উত্সের বিপদ হতে পারে, যা সংকীর্ণের অধিবাসী।
জোহর স্ট্রেইট দুটি ভিক্টোরিয়া ক্রস কর্মের অবস্থান। ৩১ শে জুলাই, ১৯৪৫ সালে ৯,৮৫০-টন জাপানী ক্রুজার টাকো ডুবে যাওয়ার জন্য লেফটেন্যান্ট ইয়ান এডওয়ার্ড ফ্রেজার এবং অ্যাক্টিং লিডিং সিমন জেমস জোসেফ ম্যাজিসিসের জন্য এটি পুরস্কার লাভ করে। 
জোহর বাহার এলাকায় প্রণালীর একটি সুপরিচিত পর্যটক আকর্ষণ হল জোহর বাহারের মালয়েশীয় পার্শ্বে অবস্থিত লিডো সৈকত। এখানে, দর্শকরা সাইকেলের ২ কিমি প্রসারিত গতিতে চলতে বা চলাফেরা করতে পারে। অনেক রেস্তোরাঁ এবং খাদ্য স্টল আছে।
চিত্রল জাতীয় উদ্যান
চিত্রল জাতীয় উদ্যান হচ্ছে পাকিস্তানের জাতীয় উদ্যানগুলির মধ্যে অন্যতম একটি উদ্যান। এটি পাকিস্তানের চিত্রল নদীর পার্শ্ববর্তী এলাকা খাইবার-পাখুনখোয়া প্রদেশের চিত্রল জেলায় অবস্থিত এবং এটি চিত্রল শহর থেকে মাত্র দুই ঘন্টার দূরত্ব লক্ষ্য করা যায়। উদ্যানটিকে চিত্রল গল জাতীয় উদ্যান নামেও পরিচিত রয়েছে।
১৯৮৩ সালের আগ পর্যন্ত, চিত্রল গলকে চিত্রলের সাবেক মেহতার ব্যক্তিগত সম্পত্তি বলে মনে করা হত। উদ্যানটি নির্মানের পর থেকে এর সার্বিক অবস্থা সম্পর্কে বিভিন্নভাবে বিতর্ক লক্ষ্য করা যায়। যার ফলে সাবেক মেহেরের উত্তরাধিকারী এবং পাকিস্তান সরকারের মধ্যে চলমান মামলার বিষয়টি হয়ে উঠে আসে।
উদ্যানটি দিকে অগ্রসর হওয়ার পথটি বেশ সংকীর্ণ এবং বিপজ্জনক এবং বর্ষার দিনগুলিতে এটি আরও বেশি ঝুঁকিপূর্ণ হয়ে পড়ে। এটি ১৪৫০ মিটার বিসৃত অঞ্চল এবং সমুদ্রপৃষ্ট থেকে প্রায় ৫০০০ মিটার উপরে অবস্থিত। উদ্যানটি মোট ৭৭৫০ হেক্টর এলাকার সমন্বয়ে গঠিত হয়েছে।
উদ্যানটি তিনটি উপত্যকা সমন্বয়ে গঠিত হয়েছে। উদ্যানটির মধ্যে বেশ কয়েকটি হিমবাহ রয়েছে, যার মাধ্যমে এটি বসন্তকাল তাদের গতিপথ তৈরি করে এবং শেষ পর্যন্ত ১৮ কিলোমিটার পর্যন্ত ধাবিত হয়ে একটি প্রবাহ গঠন করে। এই প্রবাহের ঠান্ডা পানি পূর্ব দিকে থেকে এসে চিত্রল নদীর সামনের দিকে প্রবাহিত হয়। উদ্যানটি বৃক্ষারাজিতে সমৃদ্ধ এবং এখানকার বিশেষ বৃক্ষ হচ্ছে সিডার। এছাড়াও উদ্যানটি বিশাল জীববৈচিত্র্য অভয়ারন্য হিসেবে আশ্রয় প্রদান করে থাকে, বিশেষ করে একটি বিপন্ন প্রজাতির বন্য ছাগল দেখতে পাওয়া যায়। প্র্রজাতিদের মধ্যে উদ্যানটিতে অন্তর্ভুক্ত করা হয়েছে অ্যাস্তোর মার্কার। চিত্রল জাতীয় উদ্যান এখনও পর্যন্ত বিশ্বের বৃহত্তম জনসংখ্যাবহুল অ্যাস্তোর মার্কার রয়েছে। এছাড়াও বর্তমানে উদ্যানটিতে কিছু সংখ্যক সাইবেরিয়ান আইবিক্স, লাদাখ ইউরিয়াল এর পাশাপাশি এশিয়ান কালো ভাল্লুকও পাওয়া যায়। যদিও তুষার চিতাবাঘকে পার্কের স্থায়ী বাসিন্দা বলে মনে করা হয়না কিন্তু মাঝে মধ্যে সেখানেও দেখতে পাওয়া যায়। তিব্বতী নেকড়ে, লাল শেয়াল, হলুদগলা মার্টিন এবং হিমালয়ের ভোঁদড়গুলি সবসময় উদ্যানটিতে পাওয়া যায়। উদ্যানটি প্রচলিত পাখিগুলির মধ্য রয়েছে দাড়ি দোলা, হিমালিয়ার গহ্বর, সোনালী ঈগল, ডেমোসিলেল কপিকল, পেরেগ্রিন বাজ, হিমালয়ের তুষারকোকে, হিমালয়ের মোনাল। এছাড়াও তুষারপাত এবং শিলা অংশ পরিলক্ষিত হয়।
অঞ্চলটির বার্ষিক বৃষ্টিপাতের পরিমাণ ৬২ মিলিমিটার। সেপ্টেম্বর মাসে উদ্যানটির আশেপাশের দর্শনীয় শিলাগুলিতে প্রচুর বৃষ্টিপাত হয়। যাইহোক নভেম্বর মাসে উপত্যকায় বেশি বৃষ্টিপাত হয়। এছাড়াও শীতকালেও তুষারপাত হয়ে থাকে। সাধারণত অঞ্চলটির আবহাওয়া ঠান্ডা এবং শুষ্ক। তাপমাত্রার পরিসীমা −১২.২ থেকে ৪৩.৩ °সে।
উত্তর রাখাইন সংঘাতের সময় ধর্ষণ
২০১৬ সালের অক্টোবরে মিয়ানমারের রাখাইন প্রদেশের উত্তরাংশে রোহিঙ্গা বিদ্রোহীদের সঙ্গে মিয়ানমার সশস্ত্রবাহিনীর সংঘর্ষের প্রেক্ষাপটে মিয়ানমার সৈন্যরা স্থানীয় রোহিঙ্গা জনসাধারণের ওপর বর্বর হত্যাযজ্ঞ ও নির্যাতন আরম্ভ করে। এসময় অসংখ্য রোহিঙ্গা নারী মিয়ানমার সৈন্যদের দ্বারা ধর্ষণ বা গণধর্ষণের শিকার হন। রোহিঙ্গাদের 'জাতিগত নিধনে'র উদ্দেশ্যে মিয়ানমার সেনাবাহিনী ধর্ষণকে যুদ্ধের একটি অস্ত্র হিসেবে ব্যবহার করছে বলে আন্তর্জাতিক মানবাধিকার সংগঠনগুলো অভিযোগ করেছে।
রোহিঙ্গারা মিয়ানমারের রাখাইন প্রদেশে (প্রাক্তন আরাকান প্রদেশ) বসবাসকারী মুসলিম-সংখ্যাগরিষ্ঠ একটি সম্প্রদায়। মিয়ানমার সরকার রোহিঙ্গাদেরকে রাখাইন প্রদেশের আদিবাসী বলে স্বীকার করে না এবং তাদেরকে 'বাঙালি' অভিবাসী হিসেবে চিহ্নিত করে। ফলশ্রুতিতে রোহিঙ্গারা বর্তমান বিশ্বের সবচেয়ে নিপীড়িত জনগোষ্ঠিগুলোর একটিতে পরিণত হয়েছে।
মিয়ানমার সরকারের বক্তব্য অনুসারে, ২০১৬ সালের ৯ অক্টোবর সশস্ত্র রোহিঙ্গা বিদ্রোহীরা রাখাইন প্রদেশের বেশ কয়েকটি সীমান্ত ঘাঁটিতে আক্রমণ চালিয়ে ৯ জন পুলিশকে হত্যা করে এবং অস্ত্রশস্ত্র ও গোলাবারুদ লুট করে। এক সপ্তাহ পর হারাকাহ আল-ইয়াকিন নামক একটি নবগঠিত রোহিঙ্গা বিদ্রোহী দল হামলার দায় স্বীকার করে। ২০১৭ সালেও মিয়ানমার সশস্ত্রবাহিনীর সঙ্গে বিদ্রোহীদের সংঘর্ষ অব্যাহত থাকে।
২০১৭ সালের ২৫ আগস্ট মিয়ানমার সরকার ঘোষণা করে যে, রাখাইন প্রদেশজুড়ে ২৪টি পুলিশ ফাঁড়ি এবং মিয়ানমার সেনাবাহিনীর ৫৫২তম লাইট ইনফ্যান্ট্রি ব্যাটালিয়নের ঘাঁটিতে ১৫০ জনেরও বেশিসংখ্যক রোহিঙ্গা বিদ্রোহী আক্রমণ চালিয়েছে এবং এর ফলে ৭১ জন (১ জন সৈন্য, ১ জন অভিবাসন কর্মকর্তা, ১০ জন পুলিশ এবং ৫৯ জন বিদ্রোহী) নিহত হয়েছে।
মিয়ানমার সীমান্ত ফাঁড়িগুলোতে রোহিঙ্গা বিদ্রোহীদের আক্রমণের পর মিয়ানমার সেনাবাহিনী রাখাইন প্রদেশের উত্তরাংশে রোহিঙ্গা গ্রামগুলোর ওপর বড় ধরনের হামলা শুরু করে। এসময় মিয়ানমার সৈন্যরা বহু রোহিঙ্গা নারীকে ধর্ষণ করে। মিয়ানমার সেনাবাহিনীর নির্যাতনের ফলে হাজার হাজার রোহিঙ্গা সীমান্ত পেরিয়ে বাংলাদেশে আশ্রয় নেয়।
মিয়ানমার থেকে পালানো রোহিঙ্গারা জানান যে, রোহিঙ্গা পুরুষদের হত্যা করা হয়েছে, রোহিঙ্গা নারীদের গণধর্ষণ করা হয়েছে এবং রোহিঙ্গা শিশুদের জ্বলন্ত ঘরের মধ্যে ছুঁড়ে ফেলা হয়েছে। উত্তর রাখাইনের উদাং গ্রাম থেকে বাংলাদেশে পালিয়ে আসা হাবিবা নাম্নী ২০ বছর বয়সী এক রোহিঙ্গা তরুণী জানান, মিয়ানমার সৈন্যরা তাঁকে এবং তাঁর ১৮ বছর বয়সী বোন সামিরাকে বিছানার সঙ্গে বেঁধে পালাক্রমে ধর্ষণ করেছিল। আরেকজন ভুক্তভোগী রোহিঙ্গা নারী জানান, তাঁকে মিয়ানমার সৈন্যরা ৪৫ দিন আটকে রেখে বারবার গণধর্ষণ করেছিল। বহু রোহিঙ্গা নারীর স্বামী-সন্তান বা পিতামাতাকে হত্যা করার পর তাঁদেরকে ধর্ষণ করা হয়। স্কাই নিউজের সঙ্গে সাক্ষাৎকারে ৫২ জন রোহিঙ্গা নারীর মধ্যে ২৯ জনই জানান যে, তাঁরা মিয়ানমার সৈন্যদের দ্বারা ধর্ষিত হয়েছেন এবং তাঁদের একজন বাদে সবাই গণধর্ষণের শিকার হয়েছেন।
হিউম্যান রাইটস ওয়াচের প্রতিবেদন অনুযায়ী, মিয়ানমার সরকার ধর্ষণকে যুদ্ধের অস্ত্র হিসেবে রোহিঙ্গাদের বিরুদ্ধে ব্যবহার করছে।
লরা বাসুকি
লরা বাসুকি (জন্ম: ৯ জানুয়ারি ১৯৮৮) হচ্ছেন ইন্দোনেশিয়া এর একজন মডেল এবং অভিনেত্রী। তিনি ২০১০ সালের চলচ্চিত্র "টিগা হতি, দুয়া দুনিয়া, সাতু সিন্টা" (তিন হৃদয়, দুই পৃথিবী, এক ভালোবাসা) এর ভূমিকাতে অভিনয় এর জন্য শ্রেষ্ঠ অভিনেত্রীর পুরস্কার লাভ করেন।
লরা বাসুকি, যিনি ১৯৮৮ সালের ৯ জানুয়ারি জার্মানি এর বার্লিন এ জন্মগ্রহণ করেন। তিনি হচ্ছেন এখন মিশ্র ইন্দোনেশিয়ান-ভিয়েতনামের বংশোদ্ভূত। একজন কিশোর হিসাবে, তিনি একজন ডাক্তার হতে অভিপ্রেত ছিলেন। যাইহোক, তার মা তাকে একজন মডেল হয়ে উঠতে অনুপ্রেরণা জুগিয়েছেন। লরা বাসুকি হচ্ছেন ১.৭৪ মিটার (৫ ফুট ৮.৫ ইঞ্চি) লম্বা, যিনি ৪৯ কিলোগ্রাম (১০৮ পাউণ্ড)। ২০০৫ সালে ওকিউ মডেলিং স্কুলে ভর্তি হন তিনি। তার প্রথম মডেলিং পেশা ছিল "দাম্পত্য প্রতিযোগিতা" এ, যেখানে তিনি বিজেন ওয়ানাতমাদযা এর কাজগুলি প্রদর্শন করেছিলেন। এর পরবর্তীতে লরা বাসুকি কোকা-কোলা এবং ভ্যাসিলিনের মত অনেকগুলো বিজ্ঞাপন এ উপস্থিত হয়েছেন। সাপ্তাহিক সাহিত্য পত্রিকা ট্যাবলয়েড নোভা অনুসারে, লরা বাসুকি এর চেহারাটি জাপানের প্রাপ্ত বয়স্ক অভিনয় জগতের তারকা মারিয়া ওজাওয়া এর সাথে সাদৃশ্যপূর্ণ। মডেলিং কাজের হিসাবে তাকে ঔষধ অধ্যয়ন করতে খুব ব্যস্ত রাখা হয়, অতঃপর লরা বাসুকি অর্থনীতি অধ্যয়ন বিভাগে অধ্যয়ন শুরু করেন।
২০০৮ সালে লরা বাসুকি তার প্রথম ভূমিকায় অভিনয় করেন, সেই চলচ্চিত্রটির নাম "গার-গাড়া বোলা" (ফুটবলের কারণে), যেটির প্রযোজক নিয়া দিনাটা একটি পত্রিকাতে লরা বাসুকি এর মুখ দেখেন। লরা বাসুকি ইন্দোনেশিয়ান সম্প্রদায়ের ডি নাতা এর অবস্থানের কারণে প্রস্তাব গ্রহণ করে। একটি মাসিক প্রশিক্ষণ গ্রহণের পর তিনি একটি বুকি এর স্ত্রী এর চরিত্রে অভিনয় করেছিলেন; তার আগের অভিজ্ঞতা শুধুমাত্র বাণিজ্যিক এবং সঙ্গীত ভিডিওর সাথে ছিল। ২০০৯ সালের ইন্দোনেশিয়ান মুভি অ্যাওয়ার্ডে "গার-গাড়া বোলা" তিনি দুটি পুরষ্কার পেয়েছিলেন।
দুই বছর পর, লরা বাসুকি একটি ক্যাথলিক মহিলার অভিনয় করে "টিগা হতি, দুয়া দুনিয়া, সাতু সিন্টা" (তিন হৃদয়, দুই পৃথিবী, এক ভালোবাসা) এর একটি মুসলিম ব্যক্তির সাথে প্রেম করে, যা ছিল তার জন্য একটি গুরুত্বপূর্ণ সাফল্য। তার কাজের জন্য, লরা বাসুকি ২০১০ সালের ইন্দোনেশিয়ান ফিল্ম ফেস্টিভালে সেরা অভিনেত্রীর জন্য একটি সিনরা পুরস্কার পান। এছাড়াও ২০১০ সালে, লরা বাসুকি এমএনসি গ্রুপ এর জন্য একটি কুইজ অনুষ্ঠান এর উপস্থাপনা করেন, যেটি একটি 'এমকি' হিসাবে পরিবেশিত; এই অনুষ্ঠানটি ২০১০ ফিফা বিশ্বকাপ এর সময় অনুষ্ঠানটি প্রচারিত হয়েছিল, যেটি ফুটবল সম্পর্কিত ছিল।
২০১৩ সালে তিনি "ম্যান্ড্রে" নামে একটি চলচ্চিত্রে অভিনয় করেছিলেন। ২০১৫ সালে তিনি "লাভ এন্ড ফেইথ" নামে একটি চলচ্চিত্রে উপস্থিত হয়েছেন।
উডল্যান্ডস, সিঙ্গাপুর
উডল্যান্ডস (চীনা: 兀兰, তামিল: ஊட்ல்ட்ஸ்) সিঙ্গাপুরের উত্তর অঞ্চল অবস্থিত একটি পরিকল্পনা এলাকা এবং আবাসিক শহর। শহরটি জোহর-সিঙ্গাপুর কসওয়ে মাধ্যমে মালয়েশিয়ার দক্ষিণতম শহর জোহর বাহরুর সাথে সংযুক্ত করা হয়েছে। এটি উত্তর অঞ্চলের জন্য আঞ্চলিক কেন্দ্র।
উডল্যান্ডস পরিকল্পনা এলাকা সীমান্ত পূর্বে সেমবাওয়ং, দক্ষিণে মান্ডাই, পশ্চিমে সুন্নী কাদুত এবং উত্তর জোহর স্ট্রাইটিস। উডল্যান্ডস নিউ টাউনটি উডল্যান্ডস পরিকল্পনা এলাকায় অবস্থিত।
১৯২৩ সালে জোহর-সিঙ্গাপুর কসওয়ে উদ্বোধনের প্রথম দিকে আধুনিক দিনের উডল্যান্ডস এলাকাটি আগত ছিল। প্রারম্ভিক উডল্যান্ডসগুলি গ্রাম ও অধিবাসীদের অন্তর্ভূক্ত ছিল যেখানে বাসিন্দাদের অধিকাংশই মৌসুমিং এলাকার ছোটখাট দোকানদার এবং উদ্ভিদের কৃষক ছিল এবং রবার ছিল উদ্যান এবং হাঁস ফরমগুলি জালান উলু সেমবাওয়ংের আড়াআড়ি ডটস যেখানে আধুনিক দিনের অ্যাডমিরালটি অবস্থিত। প্রথম এইচডিবি ফ্ল্যাটগুলি ১৯৭২ সাল থেকে মঙ্গিলিংয়ের উত্তরের অংশে নির্মিত হয়েছিল এবং ১৯৮০ সালে উডল্যান্ডস সেন্টার রোডে অবস্থিত উডল্যান্ডস বাস ইন্টারচেঞ্জ নির্মিত হয়েছিল।
উডল্যান্ডস উন্নয়ন ১৯৮১ সালে শুরু হয়। নেবারহুড ১এ এইচডিবি ফ্ল্যাটের নির্মাণের আপোষ, যা ১৯৮৫ সালে সম্পন্ন হয়; মঙ্গলিং এস্টেট পরে ভাল ১৯৮৭ সালে নেবারহুড ৮ টি নির্মাণ করা হয়, একসাথে ১৯৮৯ সালে নেবারহুড ৩-এর সাথে। এইচডিবি ফ্ল্যাটের সম্পৃক্ততার কারণে, সংখ্যায়ন পদ্ধতি 'এ', 'বি' এবং 'সি' যোগ করা হয়। অ্যাডমিরেট্রি ৬xx ব্লকগুলি 1 99 6 সালে সম্পন্ন করতে শুরু করে, ১৯৯৭ সালে ৭xx এর সাথে একসাথে শুরু হয়। ইনোভা সম্প্রসারণ ১৯৯৮ সালে শুরু হয় এবং এটি ২০০২ সালে সম্পন্ন হয়, যা ব্লক ৫xx গঠিত। উডল্যান্ডস পূর্বের সম্প্রসারণ ১৯৯৯ সালে শুরু হয় এবং ২০০৪ সালে সম্পন্ন হয়।
উডল্যান্ডস দিনের সময় বৈচিত্র্যময় এবং রাত্রে ভালোভাবে আলোকিত। দোকান, ভোজন এবং বাণিজ্যিক অঞ্চল সমানভাবে শহরের মধ্য দিয়ে ছড়িয়ে পড়ে, মধ্যরাতের কাছাকাছি পর্যন্ত বাস ও ট্রানজিট রুটগুলি চলতে থাকে।
এস্টেটগুলির মধ্যে বিভাগগুলি দ্রুততর আধুনিক এবং সিঙ্গাপুরের মান জন্য মডেল করা হচ্ছে; খেলার মাঠ, সাম্প্রদায়িক বাগান, আশ্রয়প্রবাহ, মাল্টি-লেভেল পার্কিং, বারবিকিউ-পিট, বিনোদনমূলক সুবিধা (যেমন টেনিস কোর্ট) এবং গাছগুলি পাওয়া যায় প্রায় সর্বত্র।
শিক্ষা প্রতিষ্ঠানগুলি সমগ্র রাজ্য জুড়ে স্থাপন করা হয়। নতুন প্রতিষ্ঠিত স্কুল থেকে সুপ্রতিষ্ঠিতদের জন্য, উডল্যান্ডস উত্তর অঞ্চলের বেশ কিছু শীর্ষ শিক্ষা প্রতিষ্ঠান রয়েছে। উডল্যান্ডস স্কুলগুলি ওন৫ এবং এন৭ ক্লাস্টারগুলিতে বরাদ্দ করা হয়।
সিঙ্গাপুরের প্রথম ক্রীড়া বিদ্যালয় হল সিঙ্গাপুর স্পোর্টস স্কুলে, কিছু চমৎকার ক্রীড়া সুবিধা সহ একটি স্বাধীন বোর্ডিং স্কুল। সিঙ্গাপুরের পঞ্চম পলিটেকনিক, রিপাবলিক পলিটেকনিক, উডল্যান্ডসের উত্তরে অবস্থিত। সিঙ্গাপুরের একটি নতুন জুনিয়র কলেজ ইনোভা জুনিয়র কলেজ, উডল্যান্ডস দক্ষিণে অবস্থিত।
সিঙ্গাপুর স্পোর্টস স্কুল
সিঙ্গাপুর স্পোর্টস স্কুল হল একটি বিশেষ স্বাধীন বিদ্যালয় যা সংস্কৃতি, সমাজ ও যুব মন্ত্রণালয়ের (এমসিসিওয়াই) তহবিলের অধীনে রয়েছে। ২ এপ্রিল, ২০০৪ সালে সিঙ্গাপুরের দ্বিতীয় প্রধানমন্ত্রী মিঃ গহ চোক টং কর্তৃক এটি আনুষ্ঠানিকভাবে খোলা হয়েছিল।
তরুণ ক্রীড়াবিদদের জন্য একটি বিশেষ স্কুল প্রতিষ্ঠার ধারণাটি ২০০০ সালে ক্রীড়া সিঙ্গাপুরের কমিটি (কোষ) দ্বারা পরিচালিত হয়। ১৮৫০ সালের ১৪ মার্চ, মি. টান, এমসিসিওয়াই'র অগ্রদূত কমিউনিটি ডেভেলপমেন্ট অ্যান্ড স্পোর্টস (এমসিডিএস) মন্ত্রী, সংসদে ঘোষণা করেন একটি ক্রীড়া বিদ্যালয় সরকারের অনুমোদনের।
একটি ৭ মিলিয়ন কমপ্লেক্স একটি ৭-হেক্টর সাইট উডল্যান্ডস এলাকায় নির্মিত হয়েছিল, এবং সমাপ্তি, ঠিকানা গ্রহণ, ১ চ্যাম্পিয়নস ওয়ে।
২০০২ সালের আগস্ট মাসে ১২ থেকে ১৩ বছর বয়সী খেলোয়াড়রা ক্রীড়া নির্বাচন পরীক্ষায় অংশ নিয়েছিল। অবশেষে আটটি একাডেমীতে ১৪১ টি স্থান বাছাই করা হয়েছিল - ব্যাডমিন্টন, বোলিং, ফুটবল, নেটবল, সেলিং, সাঁতার, টেবিল টেনিস এবং ট্র্যাক এবং ক্ষেত্র। এই অগ্রগামী ব্যাচ তার ২৪ জানুয়ারী, ২০০৭ সালে মাধ্যমিক ১ এবং মাধ্যমিক ২ ছাত্র-ছাত্রী হিসেবে একাডেমিক বছর শুরু করে এবং ২৫ জানুয়ারি, ২০০৪ তারিখে অলিম্পাস লজের বোর্ডিং স্কুলে স্থানান্তরিত হয়।
মিঃ মি সুন চং সিঙ্গাপুর স্পোর্টস স্কুল এর প্রতিষ্ঠাতা প্রধান ছিলেন। তিনি কর্পোরেট সার্ভিসেস ডিরেক্টর শ্রী চুয়া চুন সেনং, স্পোর্টস ডিরেক্টর ড। ইরউইন সিট, একাডেমিক উইংয়ের ডিন এবং স্কুল টিমের পরিচালক ড।
শ্রীমতি মুন ১৪ ডিসেম্বর ২০০৭ তারিখেসালে অবসর গ্রহণ করেন এবং ১৫ ডিসেম্বর, ২০০৭ সালে মিসেস ডেবোরা টেন সিঙ্গাপুর স্পোর্টস স্কুলে প্রিন্সিপাল নিয়োগ হয়েছিলেন।
১৪ ডিসেম্বর ২০১৩ সালে মন্ত্রিসভা শিক্ষা মন্ত্রণালয়ের একজন সিনিয়র পদে নিযুক্ত হন।
জনাব ট্যান টেক হক সিঙ্গাপুর স্পোর্টস স্কুলে নতুন প্রিন্সিপাল। জনাব টেন ১৯৯২ সাল থেকে শিক্ষা পরিষেবাতে চাকরি করেছেন। তিনি ডিসেম্বর ১৯৯৯ থেকে ডিসেম্বর ২০০৫ পর্যন্ত প্রধান শিক্ষক এবং ২০০৬ সালের ডিসেম্বর ২০০৬ থেকে সার্ংন জুনিয়র কলেজের অধ্যক্ষ ছিলেন। তিনি উভয় স্কুলের শিক্ষার মান উন্নয়নের সাথে যুক্ত ছিলেন। । মি। তান শারীরিক শিক্ষা এবং ক্রীড়া শিক্ষক একাডেমীর প্রতিষ্ঠাতা প্রিন্সিপাল ছিলেন ২০১০।
অলিম্পিক আকারের সুইমিং পুলগুলির মধ্যে সিঙ্গাপুর স্পোর্টস স্কুল এর ব্যাপক প্রশিক্ষণ এবং আবাসিক সুবিধাগুলি ক্রীড়া প্রতিযোগিতার আয়োজন এবং আবাসিক কেন্দ্রীভূত প্রশিক্ষণ ক্যাম্পের জন্য এটি উপযুক্ত।
সিঙ্গাপুর স্পোর্টস স্কুলটি ছিল জলযান (সাঁতার), আধুনিক প্যাথ্যাথলন এবং শুটিং-এর স্থান।
পারফরমেন্স এনহান্সমেন্ট ইনস্টিটিউট সিঙ্গাপুর স্পোর্টস স্কুলে স্পোর্টিং উইংয়ের একটি বিভাগ। এটি শিক্ষার্থী-ক্রীড়াবিদদের সনাক্তকরণ ও উন্নয়নে কোচদের সমর্থন করার জন্য মাল্টি-পাশ্বর্শীয় উন্নয়ন প্রোগ্রাম, ক্রীড়া-নির্দিষ্ট প্রোফাইলিং এবং স্ক্রীনিং, গবেষণা, ক্রীড়া পরীক্ষা এবং প্রযুক্তি সরবরাহ করে।
দেউই পার্সিক
দেউই মুরিয়া আহুং (জন্ম: ১৬ ডিসেম্বর ১৯৮৫), তার স্টেজের নাম দেউই পার্সিক (বানানটি দেউই পার্সসিকও লেখা হয়) এবং তিনি পরপর ডাকনাম নামে পরিচিত। তিনি হচ্ছেন ইন্দোনেশিয়ার একজন অভিনয়শিল্পী এবং গায়িকা। তিনি বিভিন্ন স্তরে, তার মঞ্চে ব্যক্তিত্ব এবং ব্যক্তিগত জীবনের সাথে জড়িত রয়েছেন।
দেউই পার্সিক ১৯৮৫ সালের ১৬ ডিসেম্বর পূর্ব জাভা এর জেম্বার-এ জন্মগ্রহণ করেছেন। তিনি ছিলেন মুনমুন এডিল ও শ্রীমুনার চার সন্তানের মধ্যে ছোটো শিশু। তিনি কিছুটা চীনা বংশদ্ভুত। তিনি পরে ডাংডেট গায়িকা হয়ে ওঠেন, তিনি "স মোর" () এর মাধ্যমে সকলের মধ্যে জনপ্রিয়তা অর্জন করেছেন। চীনের সংস্কৃতিতে সৌভাগ্য অর্জনের জন্য, ইন্দোনেশীয় শব্দ "পিস" এর মাধ্যমে তার স্টেজ নাম দেউই পার্সিক রাখা হয়। তার উপনাম বা ডাকনাম হলো "ডেপ", তিনি এই নাম দ্বারাও সকলের মাঝে পরিচিত।
২০০৮ সালে, স্টেজে অভিনয় করার সময় তাঁর "অশ্লীল" আন্দোলন এবং সংগঠনের জন্য বিতর্ক সৃষ্টি হয় ও তাঁকে ট্যাঙ্গেরাং এবং বন্দুংতে পারপর্ম করা থেকে নিষিদ্ধ করা হয়; বন্দুং এর মেয়র দাদা রোজাদা বলেন যে তার "যৌন উত্তেজক" আন্দোলন শিল্প বা সংস্কৃতির মতো যোগ্যতা অর্জন করে নি। পরে তিনি ক্ষমা চান এবং তার অভিনয়কে দৃঢ় করার প্রতিশ্রুতি দেন, যুব ও ক্রীড়া বিষয়ক মন্ত্রী আধাকশা ডল্ট বলেন, "তার ভুল স্বীকার" করার জন্য তাঁকে সম্মান করা উচিত।
দুই বছর পর, অনলাইনে তাঁর নগ্ন ছবি প্রকাশ পেলে বিতর্ক উত্থাপিত করেন। ইসলামিক ডিফেন্ডার ফ্রন্ট (এফপিআই) জাকার্তা পুলিশের কাছে তার নামে রিপোর্ট করে, এই জন্য যে ছবিগুলি অশ্লীল রচনা ও আন্দোলনের বিরুদ্ধে ২০০৮ সালের বিলটি লঙ্ঘনের অভিযোগ করেছে। এফপিআই তার ঘরে পচা ডিম ছুঁড়ে দেওয়ার পরিকল্পনাও করেছিল, এবং একজন মুখপাত্র তার সাথে জাপানি অশ্লীল অভিনেত্রী মারিয়া ওঝাওয়াকে তুলনা করেছিলেন। দেউই পার্সিক পরে স্বীকার করেন যে তার ছবিগুলি ছিল, এবং সে প্রায়ই তার স্তন দিয়ে তার চুল দিয়ে নগ্ন হয়ে পড়েছিল; তবে, তিনি উল্লেখ করেছেন যে ছবিটি ব্যক্তিগত ছিল এবং তিনি বলেছিলেন যে তারা ইন্টারনেটে সেসব খুঁজে পেয়েছে।
দেউই পার্সিক দুইবার বিয়ে করেছেন। তাঁর প্রথম বিবাহ হয়েছিল গায়ক সাইফুল জামিলের সাথে; ২৬ জুন ২০০৫ তারিখে তাদের বিয়ে হয় এবং ১৪ জানুয়ারি ২০০৮ তারিখে তাঁদের ছাড়াছাড়ি হয়। তার দ্বিতীয় বিবাহ হয়েছে অভিনেতা অ্যালডিয়াস্যাহ তাহের-এর সাথে; ২০০৮ সালের ৪ জুলাই তারা বিবাহ বন্ধনে আবদ্ধ হন এবং ২০০৯ সালে তাদের বিচ্ছেদ ঘটে।
জুলিয়া পেরেজ-এর সাথে তার দৃঢ় সংঘাতের পর, ফেব্রুয়ারী ২০১৪ সালে সুপ্রিম কোর্টের দ্বারা তিনি তিন মাসের কারাদণ্ডের আদেশপ্রাপ্ত হন।
কুমটোর স্বর্ণ খনি
কুমটোর স্বর্ণ খনি (, ; ) হচ্ছে মূলত কির্গিজস্তানের ইশিক-কুল অঞ্চলে রাজধানী বিশেকেকের থেকে প্রায় ৩৫০ কিলোমিটার (২২০ মাইল) দক্ষিণ-পূর্বাঞ্চলে, এবং চীনের সীমান্তের কাছে লেক ইশিক-কুলের দক্ষিণে ৮০ কিলোমিটার (৫০ মাইল) দক্ষিণে অবস্থিত একটি উন্মুক্ত স্বর্ণ খননকারী কূপ। সমুদ্রপৃষ্ঠ থেকে ৪,০০০ মিটার (১৪,০০০ ফুট) উঁচুতে তিয়ান সান পর্বতমালায় অবস্থিত, কুমটোর স্বর্ণ খনি হচ্ছে পেরুতে অবস্থিত ইয়ানোকচা স্বর্ণ খনির পরে পৃথিবীর দ্বিতীয় সর্বোচ্চ স্বর্ণের খনি।
কুমটোর গোল্ড কোম্পানির পূর্ণ মালিকানাধীনের মাধ্যমে, কুমটোর কানাডার খনি কোম্পানী, সেন্টেরা গোল্ডের ১০০% মালিকানাধীন। এই খনিটি ১৯৯৭ সালে যাত্রা শুরু করে এবং ৩১ মার্চ ২০১৫ সালের মধ্যে ১ কোটি আউন্সেরও (৩১১০০০ কেজি) বেশি স্বর্ণ উৎপাদন করে। ২০১২ সালের জুনের মাঝামাঝি সময়ে, কিরগিজ সংসদে প্রাসঙ্গিক প্রয়োগগত, পরিবেশগত, স্বাস্থ্য ও নিরাপত্তা এবং জনসাধারণের আদর্শমানের সাথে কুমটোরের সম্মতি পর্যালোচনা করার জন্য একটি রেজোলিউশনের প্রস্তাব করে। কুমটোর খনিকে জাতীয়করণের পক্ষে ভোট দিতে সামান্য বাধা ছিল, সংসদ সদস্যরা বরং সরকারকে সেন্টেরার সাথে চুক্তিটি সংশোধন করার জন্য নির্দেশ দেয়। বর্তমানে, কির্গিজস্তানের সেন্টেরার সাথে ৩২.৭% শেয়ার রয়েছে, তবে সেন্টেরা এই খনি এবং এর উৎপাদনের উপর পূর্ণ মালিকানা বজায় রেখেছে।
১৯৯৮ সালে খনিটি একটি পরিবেশগত দুর্ঘটনার সাথে সংযুক্ত হয়ে পরেছিল, যখন ১,৭৬২ কেজি সোডিয়াম সাইনাইড (এক ধরণের রাসায়নিক যা দানাদার আকরিক থেকে সোনা দ্রবীভূত করার জন্য ব্যবহার করা হয়, যার ব্যবহার অত্যন্ত বিতর্কিত) নিয়ে কুমটোর যাবার পথে একটি ট্রাক বার্সকুন নদীতে পরে যায়। বিশেষজ্ঞদের একটি আন্তর্জাতিক স্বতন্ত্র দল দুর্ঘটনার প্রভাব নিয়ে অধ্যয়ন করেছে এবং এই সিদ্ধান্তে পৌঁছেছে যে এই দুর্ঘটনার ফলে কেউ মারা যায়নি বা বিষক্রিয়ায়ও আক্রান্ত হয়নি। দীর্ঘ বিক্ষোভ এবং রাজনৈতিক সংগ্রামের পর ৩.৭ মিলিয়ন মার্কিন ডলার ক্ষতিপূরণ প্রদান করা হয়। খনিটির কার্যক্রম রাজনৈতিক এবং পরিবেশগত বিতর্কের কেন্দ্র হিসেবে চলে আসছে।
খনিটিতে কানাডা, অস্ট্রেলিয়া, নিউজিল্যান্ড, দক্ষিণ আফ্রিকা এবং পার্শ্ববর্তী সকল এলাকার বিশকেক থেকে কারকোলের পর্যন্ত কারিগরি বিশেষজ্ঞ নিয়োগ করে। খনিটি হিমবাহ দ্বারাও প্রভাবিত হয় যা খনন প্রক্রিয়ায় সমস্যা সৃষ্টি করে।
২০ শে মার্চ, ২০১৫-তে কোম্পানির একটি আর্থিক প্রতিবেদন প্রকাশের পর কানাডীয় ভিত্তিক কোম্পানী এবং কির্গিজস্তান সরকারের মধ্যে অনাস্থা আরও বেড়ে যায়।
৯ এপ্রিল, ২০১৫ সালে, সাবেক প্রধানমন্ত্রীর ডুমার্ট অটোরবায়েভ কুমটোর স্বর্ণ খনি প্রকল্পের যেকোন যৌথ উদ্যোগ বাতিল করে বলেন যে কুমটোর স্বর্ণ খনির যৌথ উদ্যোগ তার দেশের স্বার্থে ছিল না। ৯ এপ্রিল ২০১৫ সালে একটি প্রেস কনফারেন্সে ভাষণ দেওয়ার সময়, অটোরবায়েভ ইঙ্গিত দিয়ে বলেন যে তিনি মনে করেন কুমটোর স্বর্ণ খনি প্রকল্পের সম্পূর্ণ ব্যবস্থার পরিবর্তন করা প্রয়োজন ছিল এবং তিনি বলেছিলেন যে গত বছর প্রতিবন্ধক অবস্থায় চুক্তিতে স্বাক্ষর করা থেকে কির্গিজস্তানকে ঈশ্বর করেছেন কারণ প্রকল্পের সাথে জড়িত প্রশাসনের দ্বারা এই প্রকল্পে ধান্দাবাজি কাজ করছিল।
জর্জীয় রন্ধনশৈলী
জর্জীয় রন্ধনশৈলী (জর্জীয়ান: ქართული სამზარეულო) হচ্ছে জর্জীয় জনগোষ্ঠীর দ্বারা তৈরীকৃত বিভিন্ন রান্নার কৌশল ও খাবার। জর্জিয়ান রান্না সে দেশের অনন্য হলেও এর উপর কিছু ইউরোপীয় এবং নিকটবর্তী মধ্যপ্রাচ্যীয় রন্ধন ঐতিহ্যের প্রভাব রয়েছে। জর্জিয়ার প্রতিটি ঐতিহাসিক প্রদেশের নিজস্ব স্বতন্ত্র রন্ধন ঐতিহ্য আছে। মেগ্রেলিয়ান, কাখেথিয়ান এবং ইমেরতিয়ান রন্ধনশৈলী হচ্ছে জর্জীয় রান্নার কিছু বৈচিত্র। জর্জীয় রান্না মাংসের খাবারের সাথে সমৃদ্ধ হলেও এই রন্ধনশৈলীতে নিরামিষ খাবার রান্নার একাধিক শৈলী আছে।
ব্যবসায়ী এবং ভ্রমণকারীদের বাণিজ্য পথের সাথে সাথে জর্জীয় রন্ধনশৈলী বৈচিত্র্যপূর্ণ হয়ে উঠেছে। জর্জিয়ার সংস্কৃতিতে খাবার এবং পানীয় উভয়ের গুরুত্ব বোঝা যায় সুপ্র নামে একটি ভোজের সময়ে। এই সময়ে প্রচুর পরিমাণে খাবার প্রস্তুত করা হয়, সর্বদা প্রচুর পরিমাণে দ্রাক্ষারস থাকে এবং এগুলো খেয়ে শেষ করতে ঘন্টাখানেক লাগে। একটি জর্জিয়ার উৎসবে টামাদা'র ভূমিকা গুরুত্বপূর্ণ এবং সম্মানজনক।
জোসেফ স্ট্যালিনের জর্জিয়ার জাতিগত পরিচয় থাকায় জর্জিয়ান রেস্তোরাঁগুলি বিশ শতকে সমগ্র রাশিয়াজুড়ে প্রচলিত ছিল। রাশিয়ার সমস্ত প্রধান শহরে অনেক জর্জিয়ার রেস্টুরেন্ট রয়েছে এবং রাশিয়ান রেস্তোরাঁগুলি প্রায়ই তাদের মেনুতে জর্জিয়ার খাবার রাখে। সাবেক সোভিয়েত ইউনিয়নের দেশগুলিতে জর্জিয়ানদের অভিবাসনের কারণে জর্জিয়ান খাবার জনপ্রিয়তা পায়।
কারবালা বিশ্ববিদ্যালয়
কারবালা বিশ্ববিদ্যালয় (আরবিঃ جامعـــة كربـــلاء) ইরাকের কারবালা শহরে অবস্থিত একটি সরকারী বিশ্ববিদ্যালয়। ২০০২ সালে বিশ্ববিদ্যালয়টি প্রতিষ্ঠিত হয়। এটি উচ্চশিক্ষা ও বৈজ্ঞানিক গবেষণা মন্ত্রণালয় কর্তৃক স্বীকৃত বিশ্ববিদ্যালয়। দেশীয় ক্রমতালিকায় এটি ইরাকের মধ্যে ১৫তম এবং সারা বিশ্বে ৮৭৪৭ তম অবস্থানে আছে।
কারবালা বিশ্ববিদ্যালয়টি ইরাকের বিখ্যাত কারবালা শহরের অবস্থিত। এর আয়তন প্রায় ১৬ হাজার বর্গমিটার।
বিশ্ববিদ্যালয়ে একাডেমিক ভবন, গবেষণাগার, আবাসিক ভবন, খেলার মাঠ, গ্রন্থাগার ইত্যাদি আছে।
কারবালা বিশ্ববিদ্যালয়ে নারী পুরুষ উভয়েই পড়াশোনা করতে পারে। দেশীয় শিক্ষার্থীদের পাশাপাশি আন্তর্জাতিক শিক্ষার্থীরাও এখানে পড়াশোনা করতে পারেন। দেশীয় এবং বিদেশী মিলিয়ে সর্বমোট ১৫ থেকে ২০ হাজার ছাত্র-ছাত্রী পড়াশোনা করেন।
কারবালা বিশ্ববিদ্যালয়ে ডিপ্লোমা, স্নাতক, স্নাতক, স্নাতকোত্তর এবং ডক্টরাল ডিগ্রী প্রদান করা হয়।
কারবালা বিশ্ববিদ্যালয়ের অধীনে বেশ কিছু অধুভুক্ত কলেজ আছে। যেমনঃ
১) কলেজ অফ মেডিসিন
আলি আল-আদিব
আলী মোহাম্মদ আল-হুসাইন আলী আল-আদিব একজন ইরাকি রাজনীতিবিদ ও ইসলামিক দাওয়া পার্টির সিনিয়র সদস্য। ২০০৬ সালের এপ্রিল মাসে সম্মিলিত ইরাকি জোট তাকে প্রধানমন্ত্রী পদের জন্য প্রার্থী হিসেবে নির্বাচিত করে।
১৯৪৪ সালে আল আদিব ইরাকের কারবালা শহরে জন্মগ্রহণ করেন।
১৯৫৬ সালে আল হুসাইন প্রাথমিক বিদ্যালয়, কারবালা, ইরাক থেকে প্রাথমিক শিক্ষা শেষে ১৯৬১ সালে কারবালা মাধ্যমিক বিদ্যালয় থেকে মাধ্যমিক পাশ করেন। উচ্চশিক্ষার জন্য আলী মোহাম্মদ আল-হুসাইন আলী আল-আদিব বাগদাদে যান এবং বাগদাদ বিশ্ববিদ্যালয়ে ভর্তি হন। ১৯৬৫ সালে তিনি শিক্ষা ও মনোবিজ্ঞান বিষয় নিয়ে স্নাতক ডিগ্রী অর্জন করেন। এরপর মনোবিজ্ঞান নিয়ে পিএইচডি করেন। এর অনেক দিন পর ২০০৯ সালে বাগদাদের মুনতাসিরিয়া বিশ্ববিদ্যালয় থেকে মনোবিজ্ঞানে মাস্টার্স ডিগ্রী অর্জন করেন।
পেশাগত জীবনে রাজনীতির পাশাপাশি তিনি মনোবিজ্ঞান বিষয়ে শিক্ষকতা করতেন। ২০০৪ সালে ইরাকি জাতীয় কাউন্সিলের সদস্য, একই বছরে ইরাক জাতীয় এসেম্বলির সদস্য এবং সংবিধান লেখা কমিটির সদস্য হন। তিনি ২০০৫ থেকে ২০০৬ সাল এবং ২০০৬ থেকে ২০১০ সাল পর্যন্ত ইরকের সংসদ সদস্য ছিলেন।
যখন সাদ্দাম হোসাইন ইরাকের প্রেসিডেন্ট ছিলেন, আল আদিব ইরানে নির্বাসিত ছিলেন। সেখানে তেহেরান ভিত্তিক দাওয়া পার্টিকে তিনি নেতৃত্ব দেন। তখন তিনি উপনাম হিসেবে আল বিলাল গ্রহণ করেন। এরপর ২০০৩ সালে আল আদিব ইরাকে ফিরে আসেন।
২০০৪ সালে ইরাকের সংবিধান তৈরীর জন্য একটি কমিটি করা হয়। আদিব উক্ত কমিটিতে নিযুক্ত হন। ২০০৪ সাল পর্যন্ত তিনি ইরাকের সংসদের সদস্যও ছিলেন।
আল আদিব "ডেভলপমেন্ট স্টাডিজ" নামে একটি সাময়িকী সম্পাদনা করতেন।
হামা বিশ্ববিদ্যালয়
হামা বিশ্ববিদ্যালয় () সিরিয়ার হামায় অবস্থিত একটি সরকারী বিশ্ববিদ্যালয়,যা ২০১৪ সালে প্রতিষ্ঠিত হয়। প্রতিষ্ঠাকালীন সময়ে ১১টি বিভাগ ও ৫টি ইনস্টিটিউট নিয়ে বিশ্ববিদ্যালয়ের শিক্ষাক্রম শুরু হয়েছিলো। প্রেসিডেন্ট বাশার আল আসাদের ফরমান ( ফরমান নাম্বার ১৯/২০১৪) দ্বারা এটি প্রতিষ্ঠিত হয়।
হামা বিশ্ববিদ্যালয় সিরিয়ার হামা শহরে অবস্থিত।
হামা বিশ্ববিদ্যালয়ের বিভিন্ন অনুষদ প্রথমে আল বাথ বিশ্ববিদ্যালয়ের অন্তর্ভুক্ত ছিলো। তখন এটি আল বাথ বিশ্ববিদ্যালয়ের হামা শাখা হিসেবে পরিচিত ছিলো। তবে পরবর্তীতে বাশার আল আসাদের একটি রাজকীয় ফরমানে এটি বিশ্ববিদ্যালয়ে পরিণত হওয়ার পর তা হামা বিশ্ববিদ্যালয়ের অধীনে আসে।
হামা বিশ্ববিদ্যালয়ে জ্ঞান-বিজ্ঞানের বিভিন্ন বিষয়ের ওপর স্নাতক ও স্নাতকোত্তর ডিগ্রী প্রদান করে থাকে। কলা ও মানবিক, ব্যবসা ও সমাজ বিজ্ঞান, ভাষা ও সংস্কৃতি, মেডিসিন ও স্বাস্থ্য, প্রকৌশল এবং বিজ্ঞান প্রযুক্তি বিষয়ে এই ডিগ্রী প্রদান করা হয়।
এই বিশ্ববিদ্যালয়ে নারী-পুরুষ সবাই পড়াশোনা করে পারে। সিরিয়া ছাড়াও বিভিন্ন দেশের শিক্ষার্থীরাও এখানে পড়াশোনা করে। দেশীয় ও আন্তর্জাতিক শিক্ষার্থীর সংখ্যা ২০ হাজার থেকে ২৫ হাজার।
হামা বিশ্ববিদ্যালয়ে ১৩টি বিভাগ আছে।
১) কৃষি
২) ফলিত বিজ্ঞান
৩) স্থাপত্য
৪) শিল্প ও মানবিকতা
৫) দন্তচিকিত্সা
৬) অর্থনীতি
৭) শিক্ষা
৮) মেডিসিন
৯) নার্সিং
১০) ফার্মেসী
১১) শারীরিক শিক্ষা
১২) বিজ্ঞান
১৩) ভেটিরিনারি
এই বিশ্ববিদ্যালয়ে মোট ৫টি ইনস্টিটিউট আছে।
১ কৃষি প্রযুক্তি ইনস্টিটিউট
২) কারিগরি ইনস্টিটিউট অব কম্পিউটার সায়েন্স
৩) ডেন্টাল টেকনিক্যাল ইনস্টিটিউট
৪) কারিগরী ইনস্টিটিউট অফ ভেটেরিনারি মেডিসিন
৫) জরুরী চিকিৎসা সেবার জন্য প্রযুক্তিগত ইনস্টিটিউট
হামা বিশ্ববিদ্যালয়ে শিক্ষার্থী ও গবেষকদের ব্যবহারের জন্য একটি সমৃদ্ধ গ্রন্থাগার আছে।